Avis juridique important

|

32004H0024

Σύσταση της Επιτροπής, της 19ης Δεκεμβρίου 2003, σχετικά με ένα συντονισμένο πρόγραμμα για τον επίσημο έλεγχο των τροφίμων το 2004 (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2003) 4878]

Επίσημη Εφημερίδα αριθ. L 006 της 10/01/2004 σ. 0029 - 0037

Σύσταση της Επιτροπήςτης 19ης Δεκεμβρίου 2003σχετικά με ένα συντονισμένο πρόγραμμα για τον επίσημο έλεγχο των τροφίμων το 2004[κοινοποιηθείσα υπό τον αριθμό Ε(2003) 4878](Κείμενο που παρουσιάζει ενδιαφέρον για τον ΕΟΧ)(2004/24/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 89/397/EΟΚ του Συμβουλίου, της 14ης Ιουνίου 1989, σχετικά με τον επίσημο έλεγχο των τροφίμων(1), και ιδίως το άρθρο 14 παράγραφος 3,Ύστερα από διαβούλευση με τη μόνιμη επιτροπή για την τροφική αλυσίδα και την υγεία των ζώων,Εκτιμώντας τα ακόλουθα:(1) Κρίνεται αναγκαίο, για την εύρυθμη λειτουργία της εσωτερικής αγοράς, να προβλεφθούν συντονισμένα προγράμματα επιθεώρησης των τροφίμων σε κοινοτικό επίπεδο με σκοπό τη βελτίωση της εναρμονισμένης εφαρμογής των επίσημων ελέγχων από τα κράτη μέλη.(2) Τα προγράμματα αυτά πρέπει να δίνουν έμφαση στη συμμόρφωση με την κοινοτική νομοθεσία περί τροφίμων, η οποία αποβλέπει ιδίως στην προστασία της δημόσιας υγείας και των συμφερόντων των καταναλωτών και στη διασφάλιση δίκαιων εμπορικών πρακτικών.(3) Το άρθρο 3 της οδηγίας 93/99/EΟΚ του Συμβουλίου, της 29ης Οκτωβρίου 1993, σχετικά με τα πρόσθετα μέτρα που αφορούν τον επίσημο έλεγχο των τροφίμων(2), όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου(3), απαιτεί από τα εργαστήρια που αναφέρονται στο άρθρο 7 της οδηγίας 89/397/EΟΚ να συμμορφώνονται με τα κριτήρια που ορίζονται στη σειρά ευρωπαϊκών προτύπων EN 45000, η οποία έχει πλέον αντικατασταθεί από το πρότυπο EN ISO 17025:2000.(4) Από τα αποτελέσματα της ταυτόχρονης εφαρμογής εθνικών προγραμμάτων και συντονισμένων προγραμμάτων ενδέχεται να αντληθούν πληροφορίες και εμπειρία που θα αποτελέσουν τη βάση μελλοντικών δραστηριοτήτων ελέγχου και νομοθεσίας,ΣΥΝΙΣΤΑ:1. Κατά τη διάρκεια του 2004 τα κράτη μέλη πρέπει να διεξαγάγουν επιθεωρήσεις και ελέγχους που να περιλαμβάνουν, όπου ενδείκνυται, τη λήψη δειγμάτων και την ανάλυση των δειγμάτων αυτών σε εργαστήρια, με σκοπό:- να αξιολογείται η βακτηριολογική ασφάλεια των τυριών που παράγονται από νωπό ή θερμισμένο γάλα,- να αξιολογείται η βακτηριολογική ασφάλεια του νωπού κατεψυγμένου κρέατος πουλερικών όσον αφορά το θερμόφιλο καμπυλοβακτηρίδιο (campylobacter),- να αξιολογείται η βακτηριολογική και τοξικολογική ασφάλεια των μπαχαρικών.2. Αν και στη σύσταση αυτή δεν καθορίζονται ποσοστά δειγματοληψιών ή/και επιθεωρήσεων, τα κράτη μέλη πρέπει να διασφαλίζουν ότι τα ποσοστά αυτά είναι επαρκή ώστε να παρέχουν γενική επισκόπηση του υπό εξέταση θέματος σε κάθε κράτος μέλος.3. Τα κράτη μέλη πρέπει να παρέχουν τις ζητούμενες πληροφορίες ακολουθώντας τη διάταξη των φύλλων καταγραφής που ορίζονται στο παράρτημα, συμβάλλοντας έτσι στην καλύτερη συγκρισιμότητα των αποτελεσμάτων. Οι πληροφορίες αυτές πρέπει να αποσταλούν στην Επιτροπή το αργότερο έως την 1η Μαΐου 2005 μαζί με επεξηγηματική έκθεση η οποία πρέπει να περιλαμβάνει παρατηρήσεις σχετικά με τα αποτελέσματα και τα ειλημμένα μέτρα αναγκαστικής εφαρμογής.4. Τα προς ανάλυση τρόφιμα στο πλαίσιο του προγράμματος αυτού πρέπει να αναλύονται σε εργαστήρια που συνάδουν προς το άρθρο 3 της οδηγίας 93/99/EΟΚ. Ωστόσο, εάν στα κράτη μέλη δεν υπάρχουν τα κατάλληλα εργαστήρια για ορισμένες αναλύσεις που περιλαμβάνονται στη σύσταση αυτή, τα κράτη μέλη μπορούν να ορίσουν άλλα εργαστήρια που είναι σε θέση να πραγματοποιήσουν τις αναλύσεις αυτές.5. Βακτηριολογική ασφάλεια των τυριών που παράγονται από νωπό ή θερμισμένο γάλα5.1. Πεδίο εφαρμογής του προγράμματοςΤα μολυσμένα τυριά που παράγονται από νωπό ή θερμισμένο γάλα ευθύνονταν για κρούσματα τροφικής δηλητηρίασης στον άνθρωπο από διάφορα είδη βακτηριδίων όπως: salmonella, listeria monocytogenes, βεροτοξινογόνος escherichia coli και σταφυλοκοκκικές εντεροτοξίνες.Υπάρχει μακρά παράδοση παραγωγής και κατανάλωσης τυριών από νωπό γάλα στην Κοινότητα. Για να συνεχιστεί αυτή η παράδοση, εξασφαλίζοντας παράλληλα την ασφάλεια των τροφίμων, έχουν πραγματοποιηθεί αξιόλογες βελτιώσεις στο σύστημα παραγωγής, συλλογής και αποθήκευσης του νωπού γάλακτος που χρησιμοποιείται για την παραγωγή τυριών. Οι οικείες επιχειρήσεις τροφίμων δίνουν ιδιαίτερη προσοχή στην υγιεινή και τον έλεγχο καθ' όλη τη διαδικασία παραγωγής.Σκοπός αυτού του μέρους του προγράμματος είναι να διερευνηθεί η μικροβιολογική ασφάλεια των τυριών που παράγονται από νωπό ή θερμισμένο γάλα, ώστε να προωθηθεί υψηλό επίπεδο προστασίας των καταναλωτών και να συλλεχθούν πληροφορίες σχετικά με τον επιπολασμό των παθογόνων και των μικροοργανισμών-δεικτών στα εν λόγω προϊόντα. Η εν λόγω έρευνα αφορά μονοετές πρόγραμμα και θα συνοδευθεί, κατά το δεύτερο έτος, από ευρύτερο πρόγραμμα σχετικά με τη βακτηριολογική ασφάλεια των τυριών. Σκοπός αυτού του ευρύτερου προγράμματος είναι να καθιερωθεί η βασική μόλυνση σε άλλες κατηγορίες τυριών ώστε να μπορούν να αντληθούν ουσιώδη συμπεράσματα σχετικά με τον ειδικό κίνδυνο που ενέχουν τα τυριά από νωπό ή θερμισμένο γάλα. Τα αποτελέσματα των ερευνών του πρώτου αυτού μέρους όσον αφορά τα τυριά από νωπό ή θερμισμένο γάλα θα αναλύονται και θα δημοσιοποιούνται, λαμβάνοντας υπόψη τα αποτελέσματα της γενικής επισκόπησης στον συγκεκριμένο τομέα που διατίθενται μετά το δεύτερο έτος.5.2. Δειγματοληψία και μέθοδος ανάλυσηςΟι έρευνες πρέπει να αφορούν τα νωπά, τα μαλακά και τα ημίσκληρα τυριά που παρασκευάζονται από νωπό ή θερμισμένο γάλα. Οι αρμόδιες αρχές των κρατών μελών πρέπει να λαμβάνουν αντιπροσωπευτικά δείγματα από τα προϊόντα αυτά, τόσο σε επίπεδο παραγωγής όσο και σε επίπεδο λιανικής πώλησης, συμπεριλαμβανομένων των εισαγόμενων προϊόντων, με σκοπό την ανίχνευση της salmonella, της listeria monocytogenes και θερμόφιλου campylobacter και την καταμέτρηση του staphylococcus aureus και της escherichia coli. Εφόσον διαπιστωθεί η ύπαρξη listeria monocytogenes, τα εν λόγω βακτηρίδια πρέπει να καταμετρηθούν. Όταν λαμβάνονται δείγματα σε επίπεδο λιανικής πώλησης, οι δοκιμές μπορεί να περιορίζονται στην ανίχνευση της salmonella και του θερμόφιλου campylobacter και στην καταμέτρηση της listeria monocytogenes. Τα δείγματα, αποτελούμενα από τουλάχιστον 100 γραμμάρια έκαστο ή από ένα τυρί εάν το βάρος του είναι μικρότερο των 100 γραμμαρίων, πρέπει να αποτελούν αντικείμενο υγειονομικής μεταχείρισης, να τοποθετούνται σε δοχεία υπό ψύξη και να αποστέλλονται αμέσως στο εργαστήριο για ανάλυση.Τα εργαστήρια πρέπει να μπορούν να χρησιμοποιούν μεθόδους της επιλογής τους, αρκεί το επίπεδο απόδοσης των μεθόδων αυτών να είναι εφάμιλλο του στόχου που πρέπει να επιτευχθεί. Εντούτοις, η πιο πρόσφατη έκδοση του προτύπου ISO 6785 ή EN/ISO 6579 συνιστάται για την ανίχνευση της salmonella, οι πιο πρόσφατες εκδόσεις του προτύπου EN/ISO 11290-1 και 2 συνιστώνται για την ανίχνευση της listeria monocytogenes, η πιο πρόσφατη έκδοση του προτύπου ISO 10272:1995 συνιστάται για την ανίχνευση του θερμόφιλου campylobacter, η πιο πρόσφατη έκδοση του προτύπου EN/ISO 6888-1 ή 2 συνιστάται για την καταμέτρηση του staphylococcus aureus και η πιο πρόσφατη έκδοση του προτύπου ISO 11866-2,3 ή ISO 16649-1,2 συνιστάται για την καταμέτρηση της escherichia coli. Μπορούν να χρησιμοποιηθούν επίσης και άλλες ισοδύναμες μέθοδοι αναγνωρισμένες από τις αρμόδιες αρχές.Το συνολικό επίπεδο δειγματοληψίας πρέπει να επαφίεται στην κρίση των αρμόδιων αρχών των κρατών μελών.Τα αποτελέσματα των ελέγχων πρέπει να καταγράφονται στο υπόδειγμα φύλλου καταχώρισης που περιέχεται στο παράρτημα Ι.6. Βακτηριολογική ασφάλεια του νωπού κατεψυγμένου κρέατος πουλερικών σε ό,τι αφορά το θερμόφιλο campylobacter.6.1. Πεδίο εφαρμογής του προγράμματοςΤο θερμόφιλο campylobacter αποτελεί κύρια βακτηριολογική αιτία τροφικής ασθένειας που εκδηλώνεται στον άνθρωπο. Ο αριθμός των αναφερόμενων κρουσμάτων στον άνθρωπο αυξάνεται τα τελευταία χρόνια και οι επιδημιολογικές μελέτες δείχνουν ότι το κρέας των πουλερικών αποτελεί σημαντική πηγή μόλυνσης και ότι μεγάλο ποσοστό του νωπού κρέατος πουλερικών για ανθρώπινη κατανάλωση είναι μολυσμένο από αυτά τα βακτηρίδια.Ωστόσο, προς το παρόν, δεν υπάρχουν επαρκείς επιστημονικές πληροφορίες για τον καθορισμό κριτηρίου στην κοινοτική νομοθεσία για το campylobacter και διεξάγονται περαιτέρω μελέτες για να κατανοηθεί καλύτερα η επιδημιολογία αυτού του παθογόνου και ο ρόλος που διαδραματίζουν άλλα προϊόντα ζωικής προέλευσης και άλλα τρόφιμα γενικότερα.Σκοπός αυτού του μέρους του προγράμματος είναι να διερευνηθεί η μικροβιολογική ασφάλεια του νωπού κρέατος πουλερικών έναντι του campylobacter, ώστε να προωθηθεί υψηλό επίπεδο προστασίας των καταναλωτών και να συγκεντρωθούν πληροφορίες σχετικά με τον επιπολασμό αυτών των βακτηριδίων σε αυτά τα προϊόντα.6.2. Δειγματοληψία και μέθοδος ανάλυσηςΟι έρευνες πρέπει να αφορούν το νωπό κατεψυγμένο κρέας πουλερικών, ιδίως κοτόπουλου και γαλοπούλας. Οι αρμόδιες αρχές των κρατών μελών πρέπει να λαμβάνουν αντιπροσωπευτικά δείγματα από τα προϊόντα αυτά, τόσο σε επίπεδο σφαγείου όσο και σε επίπεδο λιανικής πώλησης, συμπεριλαμβανομένων των εισαγόμενων προϊόντων, με σκοπό την ανίχνευση του θερμόφιλου campylobacter. Τα δείγματα, αποτελούμενα από 10 γραμμάρια έκαστο και προερχόμενα από δέρμα λαιμού προτού ψυχθούν τα σφάγια ή, όταν τα δείγματα λαμβάνονται σε επίπεδο λιανικής πώλησης, από 25 γραμμάρια ή 25 τετραγωνικά εκατοστά και προερχόμενα από κρέας στήθους, πρέπει να αποτελούν αντικείμενο υγειονομικού χειρισμού, να τοποθετούνται σε δοχεία υπό ψύξη και να αποστέλλονται αμέσως στο εργαστήριο για ανάλυση. Επιπροσθέτως, για την καλύτερη συγκρισιμότητα των αποτελεσμάτων, συνιστάται να διεξάγεται η δειγματοληψία από τον Μάιο έως τον Οκτώβριο.Τα εργαστήρια πρέπει να μπορούν να χρησιμοποιούν μεθόδους της επιλογής τους, αρκεί το επίπεδο απόδοσης αυτών των μεθόδων να είναι εφάμιλλο του στόχου που πρέπει να επιτευχθεί. Ωστόσο, η πιο πρόσφατη έκδοση του προτύπου ISO 10272:1995 συνιστάται για την ανίχνευση του θερμόφιλου campylobacter. Μπορούν να χρησιμοποιηθούν επίσης και άλλες ισοδύναμες μέθοδοι αναγνωρισμένες από τις αρμόδιες αρχές.Το συνολικό επίπεδο δειγματοληψίας πρέπει να επαφίεται στην κρίση των αρμόδιων αρχών των κρατών μελών.Τα αποτελέσματα αυτών των ελέγχων πρέπει να καταγράφονται στο υπόδειγμα φύλλου καταχώρισης που περιέχεται στο παράρτημα ΙΙ.7. Βακτηριολογική και τοξικολογική ασφάλεια των μπαχαρικών7.1. Πεδίο εφαρμογής του προγράμματοςΤα μπαχαρικά, τα βότανα και τα φυτικά αρτύματα (καρυκεύματα) εκτιμώνται για τη χαρακτηριστική τους γεύση, το χρώμα και το άρωμά τους. Ωστόσο, τα μπαχαρικά ενδέχεται να περιέχουν υψηλό αριθμό μικροοργανισμών, συμπεριλαμβανομένων παθογόνων βακτηριδίων, μούχλας και ζυμομυκήτων. Εάν δεν υποστούν σωστή επεξεργασία μπορούν να οδηγήσουν σε ταχεία αλλοίωση των τροφίμων που υποτίθεται ότι βελτιώνουν. Έχει διαπιστωθεί ότι τα μπαχαρικά αποτελούν τις κύριες αιτίες επιδημικών εκρήξεων νόσων που οφείλονται στα τρόφιμα, όταν προστίθενται σε τρόφιμα στα οποία υπήρχε πιθανότητα περαιτέρω ανάπτυξης των παθογόνων. Η πιθανότητα αυτή είναι μεγαλύτερη όταν τα μπαχαρικά χρησιμοποιούνται σε τρόφιμα τα οποία ενδέχεται να μην έχουν υποστεί πλήρη θερμική επεξεργασία. Η μόλυνση με ορισμένα στελέχη μούχλας μπορεί επίσης να οδηγήσει στην παραγωγή τοξινών, όπως οι αφλατοξίνες, οι οποίες εάν υπερβαίνουν τα επίπεδα που ορίζει ο κανονισμός (EΚ) αριθ. 466/2001 της Επιτροπής, της 8ης Μαρτίου 2001, για τον καθορισμό μέγιστων τιμών ανοχής για ορισμένες προσμείξεις στα τρόφιμα(4), μπορούν να προξενήσουν σοβαρούς κινδύνους για την υγεία των καταναλωτών.Σκοπός αυτού του μέρους του προγράμματος είναι να εκτιμηθεί η βακτηριολογική και η τοξικολογική ασφάλεια των μπαχαρικών, να συλλεχθούν πληροφορίες σχετικά με τον επιπολασμό των παθογόνων μικροοργανισμών και να επαληθευτεί ότι τα μπαχαρικά που διατίθενται στην αγορά δεν υπερβαίνουν τα ανώτατα όρια για τις αφλατοξίνες που ορίζει η κοινοτική νομοθεσία, ώστε να διασφαλίζεται υψηλό επίπεδο προστασίας των καταναλωτών.7.2. Δειγματοληψία και μέθοδος ανάλυσηςΟι αρμόδιες αρχές των κρατών μελών πρέπει να λαμβάνουν αντιπροσωπευτικά δείγματα μπαχαρικών σε επίπεδο εισαγωγών, σε επίπεδο εγκαταστάσεων παραγωγής/συσκευασίας, σε επίπεδο χονδρικής πώλησης, σε εγκαταστάσεις που χρησιμοποιούν μπαχαρικά για την παρασκευή τροφίμων και σε επίπεδο λιανικής πώλησης, με στόχο τη διεξαγωγή δοκιμών για τα ακόλουθα:α) τη μέτρηση της enterobacteriaceae, την παρουσία της salmonella και την καταμέτρηση του bacillus cereus και του clostridium perfringens.Η μέτρηση της enterobacteriaceae χρησιμοποιείται ως δείκτης πιθανής ακτινοβολίας ή άλλης παρόμοιας επεξεργασίας των μπαχαρικών. Τα δείγματα, αποτελούμενα από τουλάχιστον 100 γραμμάρια έκαστο ή από ένα πακέτο εάν το βάρος του είναι μικρότερο των 100 γραμμαρίων, πρέπει να αποτελούν αντικείμενο υγειονομικού χειρισμού και να αποστέλλονται αμέσως στο εργαστήριο για ανάλυση. Τα εργαστήρια μπορούν να χρησιμοποιούν μεθόδους της επιλογής τους, αρκεί το επίπεδο απόδοσης αυτών των μεθόδων να είναι εφάμιλλο του στόχου που πρέπει να επιτευχθεί. Ωστόσο, συνιστάται η πιο πρόσφατη έκδοση του προτύπου ISO 6579:2002 για την ανίχνευση της salmonella, η πιο πρόσφατη έκδοση του προτύπου ΕΝ ISO 5552:1997 συνιστάται για την καταμέτρηση της enterobacteriaceae, η πλέον πρόσφατη έκδοση του προτύπου ISO 7932:1993 συνιστάται για την καταμέτρηση του bacillus cereus και η πιο πρόσφατη έκδοση του προτύπου ISO 7937:1997 συνιστάται για την καταμέτρηση του clostridium perfringens. Μπορούν να χρησιμοποιηθούν επίσης και άλλες ισοδύναμες μέθοδοι αναγνωρισμένες από τις αρμόδιες αρχές.Το συνολικό επίπεδο δειγματοληψίας πρέπει να επαφίεται στην κρίση των αρμόδιων αρχών των κρατών μελών.Τα αποτελέσματα αυτών των ελέγχων πρέπει να καταγράφονται στο υπόδειγμα φύλλου καταχώρισης που περιέχεται στο παράρτημα ΙΙΙ, τμήματα 1 και 2·β) τη διασφάλιση ότι οι αφλατοξίνες δεν υπερβαίνουν το ανώτατο όριο που ορίζεται στην κοινοτική νομοθεσία.Η δειγματοληψία και η ανάλυση πρέπει να εκτελούνται σύμφωνα με την οδηγία 98/53/EΚ της Επιτροπής, της 16ης Ιουλίου 1998, για την καθιέρωση τρόπων δειγματοληψίας και μεθόδων ανάλυσης για τον επίσημο έλεγχο των μέγιστων περιεκτικοτήτων για ορισμένες προσμείξεις στα τρόφιμα(5). Σύμφωνα με την εν λόγω οδηγία, το μέγεθος του δείγματος πρέπει να κυμαίνεται μεταξύ 1 και 10 kg, ανάλογα με το μέγεθος της παρτίδας που πρόκειται να ελεγχθεί.Το συνολικό επίπεδο δειγματοληψίας πρέπει να επαφίεται στην κρίση των αρμόδιων αρχών των κρατών μελών.Τα αποτελέσματα των ελέγχων πρέπει να καταγράφονται στα πρότυπα φύλλου καταχώρισης που περιέχονται στο παράρτημα ΙV της παρούσας σύστασης.Βρυξέλλες, 19 Δεκεμβρίου 2003.Για την ΕπιτροπήDavid ByrneΜέλος της Επιτροπής(1) ΕΕ L 186 της 30.6.1989, σ. 23.(2) ΕΕ L 290 της 24.11.1993, σ. 14.(3) ΕΕ L 284 της 31.10.2003, σ. 1.(4) ΕΕ L 77 της 16.3.2001, σ. 1.(5) ΕΕ L 201 της 17.7.1998, σ. 93.ΠΑΡΑΡΤΗΜΑ I>PIC FILE= "L_2004006EL.003302.TIF">ΠΑΡΑΡΤΗΜΑ II>PIC FILE= "L_2004006EL.003402.TIF">ΠΑΡΑΡΤΗΜΑ IIIΤΜΗΜΑ 1>PIC FILE= "L_2004006EL.003502.TIF">ΤΜΗΜΑ 2>PIC FILE= "L_2004006EL.003601.TIF">ΠΑΡΑΡΤΗΜΑ IV>PIC FILE= "L_2004006EL.003702.TIF">


title: Σύσταση του Συμβουλίου, της 12ης Ιουλίου 2011 , σχετικά με το εθνικό πρόγραμμα μεταρρυθμίσεων του 2011 της Δανίας και την έκδοση γνώμης του Συμβουλίου σχετικά με το επικαιροποιημένο πρόγραμμα σύγκλισης της Δανίας, 2011-2015

text:
               20.7.2011

               EL

               Επίσημη Εφημερίδα της Ευρωπαϊκής Ένωσης

               C 213/1

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2011
   σχετικά με το εθνικό πρόγραμμα μεταρρυθμίσεων του 2011 της Δανίας και την έκδοση γνώμης του Συμβουλίου σχετικά με το επικαιροποιημένο πρόγραμμα σύγκλισης της Δανίας, 2011-2015
   2011/C 213/01
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 3,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Μετά από διαβούλευση με την Οικονομική και Δημοσιονομική Επιτροπή,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για την εφαρμογή νέας στρατηγικής για την ανάπτυξη και την απασχόληση «Ευρώπη 2020» η οποία, βασιζόμενη στον ενισχυμένο συντονισμό των οικονομικών πολιτικών, θα εστιαστεί σε νευραλγικούς τομείς στους οποίους απαιτείται δράση ώστε να ενισχυθούν οι δυνατότητες της Ευρώπης για βιώσιμη ανάπτυξη και ανταγωνιστικότητα.

               (2)

               Στις 13 Ιουλίου 2010, το Συμβούλιο εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και στις 21 Οκτωβρίου 2010 το Συμβούλιο εξέδωσε απόφαση σχετικά με τις κατευθυντήριες γραμμές των πολιτικών απασχόλησης των κρατών μελών (2), οι οποίες από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη καλούνταν να λαμβάνουν υπόψη τις ολοκληρωμένες κατευθυντήριες γραμμές στις εθνικές οικονομικές πολιτικές και στις πολιτικές απασχόλησης.

               (3)

               Στις 12 Ιανουαρίου 2011, η Επιτροπή εξέδωσε την πρώτη ετήσια επισκόπηση ανάπτυξης, η οποία σηματοδοτεί την έναρξη ενός νέου κύκλου οικονομικής διακυβέρνησης στην ΕΕ και του πρώτου ευρωπαϊκού εξαμήνου εκ των προτέρων και ολοκληρωμένου συντονισμού πολιτικής, το οποίο εντάσσεται στη στρατηγική «Ευρώπη 2020».

               (4)

               Στις 25 Μαρτίου 2011, το Ευρωπαϊκό Συμβούλιο προσυπέγραψε τις προτεραιότητες για τη δημοσιονομική εξυγίανση και τη διαρθρωτική μεταρρύθμιση (σύμφωνα με τα συμπεράσματα του Συμβουλίου της 15ης Φεβρουαρίου και της 7ης Μαρτίου 2011 και κατόπιν της ετήσιας επισκόπησης ανάπτυξης που εκπόνησε η Επιτροπή). Τόνισε ότι πρέπει να δοθεί προτεραιότητα στην αποκατάσταση της υγείας των προϋπολογισμών και στη δημοσιονομική βιωσιμότητα, στη μείωση της ανεργίας μέσω μεταρρυθμίσεων στην αγορά εργασίας και στην καταβολή νέων προσπαθειών για την ενίσχυση της ανάπτυξης. Ζήτησε από τα κράτη μέλη να μετατρέψουν τις προτεραιότητες αυτές σε συγκεκριμένα μέτρα που θα συμπεριληφθούν στα προγράμματα σταθερότητας ή σύγκλισης και στα εθνικά προγράμματα μεταρρυθμίσεων.

               (5)

               Στις 25 Μαρτίου 2011, το Ευρωπαϊκό Συμβούλιο κάλεσε επίσης τα κράτη μέλη που συμμετέχουν στο Σύμφωνο για το Ευρώ +, να υποβάλουν εγκαίρως τις δεσμεύσεις τους ώστε να συμπεριληφθούν στα προγράμματα σταθερότητας ή σύγκλισης και στα εθνικά τους προγράμματα μεταρρυθμίσεων.

               (6)

               Στις 9 Μαΐου 2011, η Δανία υπέβαλε το επικαιροποιημένο της πρόγραμμα σύγκλισης του 2011 που καλύπτει την περίοδο 2011-2015 και το εθνικό της πρόγραμμα μεταρρυθμίσεων του 2011. Για να ληφθεί υπόψη η αλληλεξάρτησή τους, τα δύο προγράμματα αξιολογήθηκαν ταυτόχρονα.

               (7)

               Βάσει της αξιολόγησης του ενημερωμένου προγράμματος σύγκλισης σύμφωνα με τον κανονισμό (ΕΚ) αριθ. 1466/97, το Συμβούλιο είναι της άποψης ότι το μακροοικονομικό σενάριο που στηρίζει το πρόγραμμα σύγκλισης είναι εύλογο. Αν και βασίζεται σε ελαφρά περισσότερο ευνοϊκές παραδοχές ανάπτυξης για το 2012 και πέρα, είναι σε μεγάλο βαθμό σύμφωνο με τις προβλέψεις των υπηρεσιών της Επιτροπής της άνοιξης 2011. Η δημοσιονομική στρατηγική που ορίζεται στο πρόγραμμα σύγκλισης στοχεύει στη μείωση του ελλείμματος, εντός του 2013,σε επίπεδο χαμηλότερο από το επίπεδο αναφοράς του 3 %, σύμφωνα με τη σύσταση του Συμβουλίου της 13ης Ιουλίου 2010 και στην επίτευξη του αναθεωρημένου μεσοπρόθεσμου στόχου (MTO) που είναι: πρώτον ένα διαρθρωτικό ισοζύγιο του προϋπολογισμού όχι κάτω του – 0,5 % του ΑΕΠ εντός του 2015 και δεύτερον η ισοσκέλιση του προϋπολογισμού μέχρι το 2020. Η πορεία εξυγίανσης προς αυτόν τον στόχο είναι η προσήκουσα. Τα μέτρα που προβλέπονται στο πρόγραμμα σύγκλισης και εγκρίθηκαν από το Κοινοβούλιο την άνοιξη του 2010 κρίνονται κατάλληλα για την κατοχύρωση των δημοσιονομικών στόχων και αντιπροσωπεύουν ετήσια δημοσιονομική προσπάθεια περίπου της τάξης του 1 % του ΑΕΠ κατά την περίοδο 2011-2013. Η Δανία θα επιτύχει τον αναθεωρημένο μεσοπρόθεσμο στόχο της εντός του χρονικού ορίζοντα του προγράμματος. Οι κίνδυνοι για τους δημοσιονομικούς στόχους είναι σε μεγάλο βαθμό εξισορροπημένοι.

               (8)

               Η οικονομία της Δανίας άρχισε να επιβραδύνεται το 2007 στο πλαίσιο μιας διόρθωσης της αγοράς ακινήτων η οποία συνέβαλε στα προβλήματα του εγχώριου τραπεζικού τομέα, τα οποία επιδεινώθηκαν και από αυξανόμενες πτωχεύσεις και ανεργία. Η ύφεση ήταν δραματική, η παραγωγή μειώθηκε κατά 8 % μεταξύ του φθινοπώρου 2007 και της άνοιξης 2009 και το ποσοστό ανεργίας αυξήθηκε σε 7,4 % το 2010. Το ποσοστό απασχόλησης έπεσε από 79,8 % το 2008 σε 76,1 % το 2010, πλήττοντας ιδίως τους νέους. Η παραγωγή άρχισε να ανακάμπτει το 2009, και η πραγματική αύξηση του ΑΕΠ ανήλθε σε 2,1 % το 2010. Η ανάκαμψη προήλθε από την υψηλή εγχώρια ζήτηση (λόγω και της δημοσιονομικής επέκτασης), τη μεγάλη αύξηση των αποθεμάτων και την ισχυρή ανάκαμψη των βασικών εμπορικών εταίρων της Δανίας.

               (9)

               Οι αυτόματοι σταθεροποιητές και τα μέτρα για την κρίση προκάλεσαν την πτώση του ισοζυγίου του ευρύτερου δημόσιου τομέα από πλεόνασμα 3,2 % του ΑΕΠ το 2008 σε έλλειμμα 2,7 % του ΑΕΠ το 2009. Βάσει της κοινοποίησης της Δανίας και των προβλέψεων των υπηρεσιών της Επιτροπής, την άνοιξη 2010, ότι το δημοσιονομικό έλλειμμα θα διευρυνόταν πέραν του 5 % του ΑΕΠ το 2010, κινήθηκε, τον Ιούλιο 2010, διαδικασία υπερβολικού ελλείμματος για τη Δανία. Μολονότι απρόσμενα και προσωρινά, έκτακτα κέρδη από τη φορολογία των αποδόσεων των συνταξιοδοτικών ταμείων οδήγησαν σε σταθεροποίηση του δημοσιονομικού ελλείμματος στο 2,7 % του ΑΕΠ κατά το τελευταίο έτος, σύμφωνα με την πρόβλεψη των υπηρεσιών της Επιτροπής της άνοιξης 2011 προβλέπεται εκ νέου αύξηση του ελλείμματος σε περίπου 4 % του ΑΕΠ το 2011 και τονίζεται η ανάγκη για συνεχείς και φιλόδοξες προσπάθειες εξυγίανσης το 2012 και 2013, όπως έχει σχεδιασθεί. Αυτό συνεπάγεται αυστηρή εφαρμογή των μέτρων που θεσπίστηκαν με τη συμφωνία εξυγίανσης του 2010 και του ελέγχου των δαπανών όπως ορίζονται στο πρόγραμμα σύγκλισης για τη διασφάλιση της διόρθωσης του υπερβολικού ελλείμματος εντός του 2013. Αν εκτιμηθεί με βάση την προβλεφθείσα μεσοπρόθεσμη δυνητική αύξηση της παραγωγής και έχοντας υπόψιν τα προαιρετικά μέτρα, οι προβλέψεις δαπανών φαίνεται να διασφαλίζουν μια κατάλληλη προσαρμογή προς τους μεσοπρόθεσμους στόχους. Σύμφωνα με την τελευταία εκτίμηση της Επιτροπής, οι κίνδυνοι για την μακροπρόθεσμη διατηρησιμότητα των δημοσίων οικονομικών φαίνεται να είναι χαμηλοί.

               (10)

               Για να επιτευχθούν οι δημοσιονομικοί στόχοι είναι σημαντικός ο στενός έλεγχος προς αποφυγή επαναλαμβανόμενων υπερβάσεων δαπανών σε επίπεδο τοπικής και περιφερειακής κυβέρνησης. Κατά τα τελευταία 20 έτη, οι δημόσιες δαπάνες υπερέβαιναν συνεχώς τους δημοσιονομικούς στόχους. Η κυβέρνηση έχει ήδη λάβει ορισμένα μέτρα για την αντιμετώπιση αυτού του προβλήματος και σχεδιάζει να θεσπίσει ένα νέο καθεστώς ελέγχου των δαπανών, ελεγχόμενο ανεξαρτήτως από το οικονομικό συμβούλιο της Δανίας, όπως περιγράφεται στο πρόγραμμα σύγκλισης.

               (11)

               Ως αποτέλεσμα δημογραφικών παραγόντων, ο ενεργός ενήλικος πληθυσμός (15-64 έτη) θα συρρικνωθεί κατά περίπου 1,5 % μεταξύ 2010 και 2025 και κατά σχεδόν 5 % έως το 2040. Μεσοπρόθεσμα, η οικονομική ανάκαμψη θα οδηγήσει ενδεχομένως σε συρρίκνωση στην αγορά εργασίας όπως παρατηρήθηκε κατά τα έτη υψηλής οικονομικής ανάπτυξης. Παρά το ήδη υψηλό ποσοστό συμμετοχής στην αγορά εργασίας, υπάρχει η δυνατότητα περαιτέρω αύξησης της προσφοράς εργασίας. Η εθελοντική πρόωρη συνταξιοδότηση είναι ευρέως διαδεδομένη μεταξύ του πληθυσμού ηλικίας 60 έως 64 ετών, εξ ου και ένα ποσοστό απασχόλησης μόνο 40 % του πληθυσμού ηλικίας 60-64 ετών. Επιπλέον, 10 % του πληθυσμού σε ηλικία εργασίας κάτω των 40 ετών λαμβάνει επίδομα αναπηρίας ή εργάζεται υπό καθεστώς flex-job (επιδοτούμενη απασχόληση).

               (12)

               Η αύξηση της παραγωγικότητας παρουσίασε από το 1995 φθίνουσα τάση, και μία από τις πιθανές αιτίες είναι οι χαμηλές επιδόσεις του εκπαιδευτικού συστήματος. Μολονότι η Δανία συνεχίζει να δαπανά γενναιόδωρα για το εκπαιδευτικό της σύστημα, τα αποτελέσματα της εκπαίδευσης είναι απλώς μέτρια σε αρκετούς νευραλγικούς τομείς και η Δανία έχει το τέταρτο χαμηλότερο επίπεδο εκπαίδευσης των νέων στην ΕΕ. Το 2009, μόνο το 70,1 % του πληθυσμού ηλικίας 20-24 ετών είχε ολοκληρώσει τουλάχιστον την ανώτερη δευτεροβάθμια εκπαίδευση (έναντι μέσου όρου στην ΕΕ 78,6 %) (3) και τα αποτελέσματα του PISA (Programme for International Student Assessment — Πρόγραμμα Διεθνούς Αξιολόγησης Μαθητών) είναι μέτρια. Τα ποσοστά εγκατάλειψης του σχολείου και των επαγγελματικών ιδρυμάτων είναι σχετικά υψηλά, με ποσοστό σχεδόν 50 % στην επαγγελματική εκπαίδευση νέων να εγκαταλείπουν πρόωρα. Επιπλέον, μετά από 10 έτη αφ’ ότου τελείωσαν το δημοτικό σχολείο, περίπου 20 % των νέων δεν ολοκληρώνουν τη φοίτησή τους στο λύκειο. Η βελτίωση της ποιότητας του εκπαιδευτικού συστήματος θα βοηθήσει επίσης την πρόληψη μελλοντικών ανισοτήτων όσον αφορά τις δεξιότητες στην αγορά εργασίας, που σήμερα οδεύει προς ένα ενδεχόμενο πλεόνασμα ανειδίκευτων εργαζομένων ταυτόχρονα με έλλειψη ειδικευμένων εργαζομένων. Η αύξηση της παραγωγικότητας υπήρξε ιδιαίτερα χαμηλή στους τομείς των κατασκευών και των υπηρεσιών. Αυτό παρατηρείται ιδίως στις τοπικές υπηρεσίες, τον τομέα λιανικής, το χονδρεμπορικό εμπόριο και τις προσωπικές υπηρεσίες, όπου ο χαμηλός βαθμός ανταγωνισμού σε ορισμένους τομείς, για παράδειγμα υψηλοί φραγμοί εισόδου στην αγορά, ενδέχεται να οδηγήσουν σε μη βέλτιστη κατανομή των πόρων. Οι νόμοι για τη διαίρεση σε ζώνες είναι αυστηροί, και περιορίζουν τη δυνατότητα επίτευξης οικονομιών κλίμακας στον τομέα του λιανικού εμπορίου. Για να αντιμετωπίσει το γεγονός ότι οι ανοικτές δημόσιες συμβάσεις καλύπτουν μόνο περίπου το 25 % των δημοσίων συμβάσεων, η κυβέρνηση δρομολόγησε μια στρατηγική που στοχεύει στην αύξηση του ανταγωνισμού στις δημόσιες υπηρεσίες μέσω σταδιακής αύξησης των δημοσίων συμβάσεων στους δήμους και τις περιφέρειες, και έθεσε ένα νέο στόχο για τους δήμους, σύμφωνα με τον οποίο εντός του 2015 το 31,5 % όλων των συμβάσεων θα πρέπει να είναι δημόσιες.

               (13)

               Ο δανεισμός των νοικοκυριών σε σχέση με το ΑΕΠ είναι ο υψηλότερος στην ΕΕ. Η αύξηση των επιπέδων του χρέους, το οποίο τροφοδοτήθηκε από την έξαρση σε επενδύσεις στην κατοικία μεταξύ 2004 και 2007, δημιουργεί δυνητικούς κινδύνους για την οικονομία και τη δημοσιονομική σταθερότητα. Παρόλο που αυτοί οι κίνδυνοι μετριάζονται από τα χαρακτηριστικά της πολύ εξελιγμένης αγοράς ομολόγων της Δανίας που εξασφαλίζονται με υποθήκη και από μια συνολικά εύρωστη οικονομική κατάσταση της πλειονότητας των νοικοκυριών (όπου το ενεργητικό υπερβαίνει κατά πολύ το παθητικό) τα μέτρα που εφαρμόστηκαν για τον περιορισμό των προκυκλικών διακυμάνσεων των τιμών κατοικίας μετά τη διόρθωση αυτών των τιμών είναι περιορισμένα.

               (14)

               Η Δανία ανέλαβε ορισμένες δεσμεύσεις στο πλαίσιο του Συμφώνου για το Ευρώ +. Όσον αφορά τη βελτίωση της δημοσιονομικής διατηρησιμότητας, επετεύχθη συμφωνία για τις αυστηρότερες κυρώσεις που προβλέπονται στη νομοθεσία σχετικά με τον έλεγχο των δαπανών σε τοπικό επίπεδο και η κυβέρνηση προτίθεται να υποβάλει πρόταση νόμου για οροφές δαπανών. Τα μέτρα για την απασχόληση εστιάζονται στην ενίσχυση της απασχόλησης μέσω παράτασης της επαγγελματικής ζωής με μια μεταρρύθμιση των συντάξεων. Όσον αφορά την ενίσχυση της ανταγωνιστικότητας, ένα πακέτο για τον ανταγωνισμό με ουσιαστικές πρωτοβουλίες στοχεύει κυρίως στους τομείς κατασκευών και υπηρεσιών. Πέραν αυτών των δεσμεύσεων εφαρμόζεται και ένα σύστημα προικοδότησης που θα διευκολύνει την ιδιωτική επίλυση των προβλημάτων των προβληματικών τραπεζών και θα στηρίξει την δημοσιονομική σταθερότητα. Συνολικά, τα μέτρα και οι δεσμεύσεις αυτές αναφέρονται στους τέσσερις τομείς του Συμφώνου. Γενικά, τα μέτρα συμπίπτουν με εκείνα που ελήφθησαν για τη συνέχιση της ετήσιας επισκόπησης ανάπτυξης και σημειώνουν πρόοδο όσον αφορά την επίτευξη των στόχων του Ευρώπη 2020, ιδίως στον τομέα της απασχόλησης. Μολονότι έχουν ήδη ληφθεί ορισμένες από τις εξαγγελθείσες δεσμεύσεις, πρέπει να εφαρμοστούν στο εγγύς μέλλον σημαντικά μέτρα για τη βελτίωση της ενίσχυσης της δημοσιονομικής πειθαρχίας (σε τοπικό επίπεδο) και τη βελτίωση της απασχόλησης. Αυτές οι δεσμεύσεις έχουν αξιολογηθεί και έχουν ληφθεί υπόψη στις συστάσεις.

               (15)

               Η Επιτροπή έχει αξιολογήσει το πρόγραμμα σύγκλισης και το εθνικό πρόγραμμα μεταρρυθμίσεων, συμπεριλαμβανομένων των δεσμεύσεων για το Σύμφωνο για το Ευρώ+. Έχει λάβει υπόψη, όχι μόνο τη σημασία τους για μια διατηρήσιμη δημοσιονομική και κοινωνικοοικονομική πολιτική στη Δανία, αλλά και την εκ μέρους τους τήρηση των κανόνων και κατευθυντηρίων γραμμών της ΕΕ, δεδομένης της ανάγκης να ενισχυθεί η συνολική οικονομική διακυβέρνηση της Ευρωπαϊκής Ένωσης, μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Υπό το πρίσμα αυτό, η Επιτροπή θεωρεί ότι πρέπει να καταβληθούν συνεχείς και φιλόδοξες προσπάθειες δημοσιονομικής σταθεροποίησης το 2011 και μετέπειτα. Θα πρέπει επίσης να ληφθούν συμπληρωματικά μέτρα για την αύξηση της προσφοράς εργασίας μέσω μείωσης των πρόωρων συνταξιοδοτήσεων και στόχευσης συγκεκριμένων ομάδων, τη βελτίωση της ποιότητας της εκπαίδευσης, την ενίσχυση του ανταγωνισμού σε νευραλγικούς τομείς και τη σταθεροποίηση της αγοράς ακινήτων.

               (16)

               Βάσει αυτής της αξιολόγησης, και λαμβάνοντας υπόψη τη σύσταση του Συμβουλίου δυνάμει του άρθρου 126 παράγραφος 7 της συνθήκης για τη λειτουργία της Ευρωπαϊκής Ένωσης της 16ης Ιουλίου 2010, το Συμβούλιο εξέτασε την επικαιροποίηση για το 2011 του προγράμματος σύγκλισης της Δανίας και η γνώμη του (4) αντανακλάται ιδίως στη σύστασή του που διατυπώνεται στο σημείο (1). Λαμβάνοντας υπόψη τα συμπεράσματα του Ευρωπαϊκού Συμβουλίου της 25ης Μαρτίου 2011, το Συμβούλιο εξέτασε το εθνικό πρόγραμμα μεταρρυθμίσεων της Δανίας.

         ΣΥΝΙΣΤΑ να αναλάβει η Δανία δράση κατά την περίοδο 2011-2012 για:

               1.

               Να υλοποιήσει τα μέτρα δημοσιονομικής σταθερότητας το 2011, 2012 και 2013 και να διασφαλίσει μια ετήσια μέση δημοσιονομική προσπάθεια 0,5 % ΑΕΠ στην περίοδο 2011-2013, όπως έχει προγραμματιστεί, και να διορθώσει το υπερβολικό έλλειμμα εντός του 2013 σύμφωνα με τη σύσταση του Συμβουλίου στα πλαίσια της ΔΥΕ.Στην συνέχεια πρέπει, όπως έχει προγραμματιστεί, να διασφαλίσει μια κατάλληλη προσαρμογή προς τον μεσοπρόθεσμο στόχο. Να επιταχύνει τη μείωση του δημοσίου ελλείμματος εάν οι οικονομικές περιστάσεις βελτιωθούν σε σύγκριση με εκείνες που αναμένονται σήμερα. Να ενισχύσει τον έλεγχο των δαπανών καθορίζοντας δεσμευτικά πολυετή όρια δαπανών για την τοπική, περιφερειακή και κεντρική κυβέρνηση, τα οποία συνάδουν με τους συνολικούς μεσοπρόθεσμους στόχους του γενικού προϋπολογισμού.

               2.

               Για να ενδυναμώσει την απασχόληση και τη βιωσιμότητα των δημοσίων οικονομικών, να λάβει και άλλα μέτρα που θα αυξήσουν την μακροπρόθεσμη παροχή απασχόλησης, υλοποιώντας την προσφάτως αποφασισθείσα μεταρύθμιση του καθεστώτος εθελοντικής πρόωρης συνταξιοδότησης (VERP), τη μεταρρύθμιση των συντάξεων αναπηρίας και επικεντρώνοντας τα καθεστώτα επιδοτούμενης απασχόλησης, (το σύστημα «flex-job») περισσότερο στις πιο ευάλωτες ομάδες του πληθυσμού.

               3.

               Να επιταχύνει την εφαρμογή των μεταρρυθμίσεων για τη βελτίωση της ποιότητας του εκπαιδευτικού συστήματος. Να μειώσει τα ποσοστά διακοπής της φοίτησης, ιδίως στον τομέα της επαγγελματικής εκπαίδευσης, και να αυξήσει τον διαθέσιμο αριθμό θέσεων μαθητείας.

               4.

               Να λάβει μέτρα για την άρση των φραγμών στον ανταγωνισμό, ιδίως στις τοπικές υπηρεσίες και στον τομέα λιανικής, επανεξετάζοντας τη νομοθεσία για τη χρήση της γης και ανοίγοντας στον ανταγωνισμό τις δημόσιες συμβάσεις στους δήμους και στις περιφέρειες.

               5.

               Να στηρίξει την υπό εξέλιξη σταθεροποίηση της αγοράς ακινήτων μετά την πρόσφατη διόρθωση των τιμών, να εξετάσει τη δυνατότητα προληπτικής δράσης για την ενίσχυση της μεσοπρόθεσμης σταθερότητας της αγοράς κατοικίας και του χρηματοπιστωτικού συστήματος,περιλαμβανομένης της επανεξέτασης της λειτουργίας των συστημάτων φορολόγησης των ενυπόθηκων δανείων και της ιδιοκτησίας.

      Βρυξέλλες, 12 Ιουλίου 2011.

            Για το Συμβούλιο

            Ο Πρόεδρος

         J. VINCENT-ROSTOWSKI

      (1)  ΕΕ L 209 της 2.8.1997, σ. 1.

      (2)  Διατηρούνται για το 2011 με την απόφαση 2011/308/ΕΕ του Συμβουλίου, της 19ης Μαΐου 2011, για τις κατευθυντήριες γραμμές των πολιτικών απασχόλησης των κρατών μελών (ΕΕ L 138 της 26.5.2011, σ. 56).

      (3)  Σημειωτέον ότι οι μαθητές στη Δανία αρχίζουν συνήθως την παιδεία τους αργότερα από ότι στα άλλα κράτη μέλη και παίρνουν έτσι δίπλωμα ανώτερης δευτεροβάθμιας εκπαίδευσης πάνω από τα 24.Στην πληθυσμιακή ομάδα 25-34, το 8 5 % συμπληρώνει τουλάχιστον την ανώτερη δευτεροβάθμια εκπαίδευση.

      (4)  Που προβλέπεται στο άρθρο 9 παράγραφος 3 του κανονισμού (ΕΚ) αριθ. 1466/97.


Avis juridique important

|

31996H0694

96/694/ΕΚ: Σύσταση του Συμβουλίου της 2ας Δεκεμβρίου 1996 για την ισόρροπη συμμετοχή γυναικών και ανδρών στη διαδικασία λήψης αποφάσεων

Επίσημη Εφημερίδα αριθ. L 319 της 10/12/1996 σ. 0011 - 0015

ΣΥΣΤΑΣΗ ΤΟΥ ΣΥΜΒΟΥΛΙΟΥ της 2ας Δεκεμβρίου 1996 για την ισόρροπη συμμετοχή γυναικών και ανδρών στη διαδικασία λήψης αποφάσεων (96/694/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,την πρόταση της Επιτροπής,τη γνώμη του Ευρωπαϊκού Κοινοβουλίου (1),τη γνώμη της Οικονομικής και Κοινωνικής Επιτροπής (2),Εκτιμώντας:(1) ότι το Συμβούλιο έχει εκδώσει σειρά νομοθετικών πράξεων και έχει αναλάβει ορισμένες πολιτικές δεσμεύσεις στον τομέα της ίσης μεταχείρισης και της ισότητας των ευκαιριών μεταξύ ανδρών και γυναικών (3) (4) (5) (6) 7(2) ότι οι αρχηγοί κρατών ή κυβερνήσεων, συνελθόντες στα πλαίσια του Ευρωπαϊκού Συμβουλίου στο Έσσεν, στις Κάννες και στη Μαδρίτη, τόνισαν ότι η καταπολέμηση της ανεργίας, καθώς και η ισότητα των ευκαιριών μεταξύ των γυναικών και των ανδρών, αποτελούν τους στόχους προτεραιότητας της Ευρωπαϊκής Ένωσης και των κρατών μελών της 7(3) ότι η πρόσβαση των γυναικών στη λήψη αποφάσεων υπήρξε αντικείμενο ιδιαίτερης προσοχής στη σύσταση 84/635/ΕΟΚ του Συμβουλίου, της 13ης Δεκεμβρίου 1984, σχετικά με την προώθηση των θετικών δράσεων υπέρ των γυναικών (7), στο δεύτερο ψήφισμα του Συμβουλίου, της 24ης Ιουλίου 1986, για την προώθηση της παροχής ίσων ευκαιριών για τις γυναίκες (8), στο ψήφισμα του Συμβουλίου, της 21ης Μαΐου 1991, για το τρίτο πρόγραμμα μεσοπρόθεσμης κοινοτικής δράσης για την παροχή ίσων ευκαιριών σε γυναίκες και άνδρες (1991-1995) (9), στο ψήφισμα του Συμβουλίου, της 27ης Μαρτίου 1995, σχετικά με την ισόρροπη συμμετοχή των γυναικών και ανδρών στη λήψη αποφάσεων (10) και στην απόφαση 95/593/ΕΚ του Συμβουλίου, της 22ας Δεκεμβρίου 1995, σχετικά με μεσοπρόθεσμο κοινοτικό πρόγραμμα δράσης για την παροχή ίσων ευκαιριών σε άνδρες και γυναίκες (1996-2000) (11) 7(4) ότι το Ευρωπαϊκό Κοινοβούλιο, στο ψήφισμά του της 11ης Φεβρουαρίου 1994 σχετικά με τη συμμετοχή των γυναικών σε φορείς λήψης αποφάσεων (12), καλεί την Επιτροπή «να ασχοληθεί με την εφαρμογή της πολιτικής στον τομέα της παροχής ίσων ευκαιριών που ορίζεται στο τρίτο πρόγραμμα κοινοτικής δράσης προκειμένου να εξαλειφθούν τα ατομικά εμπόδια που τίθενται όσον αφορά την πρόσβαση των γυναικών σε θέσεις λήψης αποφάσεων», καθώς και να καθορίσει «μέτρα και δράσεις που επιτρέπουν τη μεγαλύτερη συμμετοχή των γυναικών στις διαδικασίες λήψης αποφάσεων» 7(5) ότι στη δήλωση και στο πρόγραμμα δράσης της τέταρτης παγκόσμιας διάσκεψης για τις γυναίκες (Πεκίνο, 4-15 Σεπτεμβρίου 1995) επισημαίνεται ιδιαίτερα η ανάγκη διασφάλισης ισόρροπου καταμερισμού των ευθυνών, των εξουσιών και των δικαιωμάτων και ότι τα κράτη μέλη ανέλαβαν τη δέσμευση να θέσουν σε εφαρμογή το πρόγραμμα δράσης 7(6) ότι η συμμετοχή στις διαδικασίες λήψης αποφάσεων στηρίζεται στην εκπροσώπηση στα όργανα λήψης αποφάσεων σε όλα τα επίπεδα της πολιτικής, οικονομικής, κοινωνικής και πολιτιστικής ζωής και προϋποθέτει, ειδικότερα, την παρουσία σε υπεύθυνες θέσεις εξουσίας για την λήψη αποφάσεων 7(7) ότι οι γυναίκες εξακολουθούν να υπο-εκπροσωπούνται στα όργανα λήψης αποφάσεων στον πολιτικό, οικονομικό, κοινωνικό και πολιτιστικό τομέα 7(8) ότι η πενιχρή εκπροσώπηση των γυναικών στα όργανα λήψης αποφάσεων οφείλεται, μεταξύ άλλων, στην όψιμη πρόσβαση των γυναικών στην ισότητα αστικών και πολιτικών δικαιωμάτων, στα εμπόδια που αντιμετωπίζει η επίτευξη της οικονομικής τους ανεξαρτησίας, καθώς και στις δυσκολίες συμβιβασμού της επαγγελματικής με την οικογενειακή ζωή 7(9) ότι η ισόρροπη συμμετοχή ανδρών και γυναικών στη διαδικασία λήψης αποφάσεων αποτελεί δημοκρατική επιταγή 7(10) ότι η πενιχρή εκπροσώπηση των γυναικών στις θέσεις λήψης αποφάσεων συνιστά απώλεια για την κοινωνία στο σύνολό της και μπορεί να εμποδίσει να ληφθούν πλήρως υπόψη τα συμφέροντα και οι ανάγκες του συνόλου του πληθυσμού 7(11) ότι τα μέτρα που σκοπούν στην επίτευξη της ισόρροπης συμμετοχής γυναικών και ανδρών στη διαδικασία λήψης αποφάσεων σε όλους τους τομείς θα πρέπει να συμβαδίζουν με την ενσωμάτωση της ισότητας των ευκαιριών μεταξύ των γυναικών και ανδρών σε όλες τις πολιτικές και δράσεις 7(12) ότι μια ισόρροπη συμμετοχή γυναικών και ανδρών στη διαδικασία λήψης αποφάσεων ενδέχεται να συμβάλει στη διαμόρφωση διαφορετικών αντιλήψεων, αξιών και συμπεριφορών, που θα στοχεύουν σ' έναν κόσμο δικαιότερο και πλέον ισορροπημένο τόσο για τις γυναίκες όσο και για τους άνδρες 7(13) ότι τα κράτη μέλη, οι κοινωνικοί εταίροι, τα πολιτικά κόμματα και οργανώσεις, οι μη κυβερνητικοί οργανισμοί, καθώς και τα μέσα μαζικής ενημέρωσης διαδραματίζουν καθοριστικό ρόλο στην οικοδόμηση μιας κοινωνίας στην οποία οι ευθύνες, στον πολιτικό, οικονομικό, κοινωνικό και πολιτιστικό τομέα ασκούνται κατά τρόπο ισόρροπο από άνδρες και γυναίκες 7(14) ότι είναι σκόπιμο να επιλεγούν προσανατολισμοί για την προώθηση της ισόρροπης συμμετοχής γυναικών και ανδρών στη διαδικασία λήψης αποφάσεων με σκοπό την επίτευξη της ισότητας των ευκαιριών μεταξύ των γυναικών και των ανδρών και ότι θα πρέπει, στα πλαίσια του προγράμματος μεσοπρόθεσμης κοινοτικής δράσης για την ισότητα ευκαιριών μεταξύ ανδρών και γυναικών (1996-2000), να ενισχυθεί η αποτελεσματικότητα των εν λόγω προσανατολισμών μέσω της ανταλλαγής πληροφοριών σχετικά με τις ορθές πρακτικές 7(15) ότι οι διατάξεις της παρούσας σύστασης εφαρμόζονται μόνον εντός των ορίων της αρμοδιότητας της Κοινότητας 7 ότι η ισότης μεταχειρίσεως μεταξύ εργαζομένων ανδρών και γυναικών αποτελεί έναν από τους στόχους της Κοινότητος, στο μέτρο που πρόκειται, ιδίως, να προωθηθεί η εξίσωσή τους κατά την περίοδο των συνθηκών διαβιώσεως και εργασίας του εργατικού δυναμικού 7(16) ότι η συνθήκη δεν προβλέπει, για την έκδοση της παρούσας σύστασης, άλλες εξουσίες από τις αναφερόμενες στο άρθρο 235,Ι. ΣΥΝΙΣΤΑ ΣΤΑ ΚΡΑΤΗ ΜΕΛΗ:1. να θεσπίσουν μια ολοκληρωμένη συνολική στρατηγική για την προώθηση της ισόρροπης συμμετοχής γυναικών και ανδρών στις διαδικασίες λήψης αποφάσεων και να αναπτύξουν ή να θεσπίσουν, προς τούτο, τα ενδεικνυόμενα μέτρα, όπως, ενδεχομένως, νομοθετικά ή/και κανονιστικά ή/και προτρεπτικά μέτρα 72. α) να ευαισθητοποιήσουν το σύνολο των φορέων της εκπαιδευτικής διαδικασίας και της κατάρτισης σε όλα τα επίπεδα, συμπεριλαμβανομένων και των υπευθύνων για το παιδαγωγικό υλικό, για τη σημασία:- της παροχής μιας ρεαλιστικής και πλήρους εικόνας των ρόλων και ικανοτήτων των γυναικών και των ανδρών στην κοινωνία, απαλλαγμένης από προκαταλήψεις και στερεότυπα που δημιουργούν διακρίσεις,- ενός πιο ισόρροπου καταμερισμού των επαγγελματικών, οικογενειακών και κοινωνικών ευθυνών μεταξύ γυναικών και ανδρών και- μιας ισόρροπης συμμετοχής γυναικών και ανδρών στις διαδικασίες λήψης αποφάσεων σε όλα τα επίπεδα 7β) να ενθαρρύνουν, σε όλα τα επίπεδα της εκπαίδευσης και της κατάρτισης, τα κορίτσια και τις γυναίκες ώστε να συμμετέχουν και να εκφράζονται στις δραστηριότητες εκπαίδευσης και κατάρτισης τόσο πλήρως και ενεργώς όσο και τα αγόρια και οι άνδρες, και έτσι να προετοιμάζονται για να διαδραματίσουν ενεργό ρόλο στην κοινωνία, συμπεριλαμβανομένου του πολιτικού, οικονομικού, κοινωνικού και πολιτιστικού βίου, και ιδίως στη διαδικασία λήψης αποφάσεων 7γ) να ευαισθητοποιήσουν την κοινή γνώμη για τη σημασία που έχει η διάδοση μιας εικόνας των γυναικών και των ανδρών η οποία να μην ενισχύει και να μην υποστηρίζει τα στερεότυπα που δημιουργούν διακρίσεις και βασίζονται σε έναν καταμερισμό των καθηκόντων ανάλογα με το φύλο 7δ) χωρίς να θίγεται η αυτονομία των ενώσεων και οργανισμών να ενθαρρύνουν και να στηρίζουν τις προσπάθειές τους σε όλους τους τομείς της κοινωνίας, και να προωθήσουν την πρόσβαση των γυναικών στις διαδικασίες λήψης αποφάσεων και την ισόρροπη συμμετοχή γυναικών και ανδρών στα όργανα λήψης αποφάσεων 7ε) χωρίς να θίγεται η αυτονομία των κοινωνικών εταίρων, να ενθαρρύνουν και να υποστηρίζουν τις προσπάθειές τους για την προώθηση της ισόρροπης συμμετοχής των γυναικών και των ανδρών στις δραστηριότητές τους και να τονίζουν τις ευθύνες τους όσον αφορά την προώθηση και την υποβολή γυναικείων υποψηφιοτήτων για τις διάφορες θέσεις στις δημόσιες επιτροπές και άλλους φορείς που υπάρχουν στα κράτη μέλη και σε κοινοτικό επίπεδο 7στ) να σχεδιάζουν, να πραγματοποιούν και να προωθούν δημόσιες εκστρατείες για την ευαισθητοποίηση της κοινής γνώμης όσον αφορά τη χρησιμότητα και τα πλεονεκτήματα που θα έχει για ολόκληρη την κοινωνία η ισόρροπη συμμετοχή γυναικών και ανδρών στη διαδικασία λήψης αποφάσεων 73. α) να προωθούν και να βελτιώνουν τη συλλογή και τη δημοσίευση στατιστικών στοιχείων, που θα παρέχουν τη δυνατότητα να γίνει καλύτερα γνωστή η σχετική συμμετοχή γυναικών και ανδρών σε όλα τα επίπεδα λήψης αποφάσεων στον πολιτικό, οικονομικό, κοινωνικό και πολιτιστικό τομέα 7β) να στηρίζουν, να αναπτύσσουν και να ενθαρρύνουν την εκπόνηση ποσοτικών και ποιοτικών μελετών σχετικά με τη συμμετοχή γυναικών και ανδρών στις διαδικασίες λήψης αποφάσεων, ιδίως σχετικά με:- τα νομικά, κοινωνικά ή πολιτιστικά εμπόδια τα οποία τίθενται στην πρόσβαση και στη συμμετοχή προσώπων του ενός ή του άλλου φύλου στις διαδικασίες λήψης αποφάσεων,- τις στρατηγικές που επιτρέπουν την άρση των εμποδίων αυτών και- τη χρησιμότητα και τα πλεονεκτήματα που έχει για την κοινωνία και τη λειτουργία της δημοκρατίας η ισόρροπη συμμετοχή γυναικών και ανδρών στις διαδικασίες λήψης αποφάσεων 7γ) να προωθούν, να στηρίζουν και να επιδιώκουν την ανάληψη πρωτοβουλιών που δημιουργούν παραδείγματα ορθής πρακτικής στους διάφορους τομείς των διαδικασιών λήψης αποφάσεων και να αναλαμβάνουν προγράμματα διάδοσης και ανταλλαγής εμπειριών με σκοπό τη γενικότερη εφαρμογή των δράσεων 74. α) να προωθούν την ισόρροπη συμμετοχή γυναικών και ανδρών στα κυβερνητικά όργανα και επιτροπές σε όλα τα επίπεδα 7β) να ευαισθητοποιούν τους ενδιαφερόμενους φορείς ως προς τη σημασία της ανάληψης πρωτοβουλιών για την επίτευξη ισόρροπης συμμετοχής των γυναικών και των ανδρών στις δημόσιες θέσεις σε όλα τα επίπεδα, αποδίδοντας ιδιαίτερη προσοχή στην προώθηση μιας ισόρροπης σύνθεσης των διαφόρων επιτροπών και ομάδων εργασίας τόσο σε εθνικό όσο και σε κοινοτικό επίπεδο 7γ) να προβλέψουν, να εφαρμόζουν ή να αναπτύξουν μια συνεκτική δέσμη μέτρων που θα ευνοούν την ισότητα στις δημόσιες υπηρεσίες και θα τηρούν την αρχή της ισόρροπης συμμετοχής στις διαδικασίες λήψης αποφάσεων, και να μεριμνούν, όταν γίνονται προσλήψεις υπαλλήλων με διαγωνισμό, ώστε η σύνθεση των επιτροπών που είναι επιφορτισμένες με την προετοιμασία των εξετάσεων και η σύνθεση των εξεταστικών επιτροπών να προσεγγίζουν κατά το δυνατόν περισσότερο την ισορροπία μεταξύ γυναικών και ανδρών 7δ) να ενθαρρύνουν τον ιδιωτικό τομέα ώστε να ενισχυθεί η παρουσία γυναικών σε όλα τα επίπεδα της διαδικασίας λήψης αποφάσεων, ιδίως με τη θέσπιση ή στα πλαίσια σχεδίων ισότητας και προγραμμάτων θετικών δράσεων 7ΙΙ. ΖΗΤΑ ΑΠΟ ΤΑ ΘΕΣΜΙΚΑ ΚΑΙ ΑΛΛΑ ΟΡΓΑΝΑ ΚΑΙ ΤΟΥΣ ΑΠΟΚΕΝΤΡΩΜΕΝΟΥΣ ΟΡΓΑΝΙΣΜΟΥΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ:να καταστρώσουν στρατηγική για την επίτευξη ισόρροπης συμμετοχής γυναικών και ανδρών στις διαδικασίες λήψης αποφάσεων σε κάθε θεσμικό και άλλο όργανο και σε κάθε αποκεντρωμένο οργανισμό των Ευρωπαϊκών Κοινοτήτων 7ΙΙΙ. ΖΗΤΑ ΑΠΟ ΤΗΝ ΕΠΙΤΡΟΠΗ:1. να ενθαρρύνει και να διοργανώσει, στα πλαίσια της απόφασης 95/593/ΕΚ του Συμβουλίου, της 22ας Δεκεμβρίου 1995, σχετικά με πρόγραμμα μεσοπρόθεσμης κοινοτικής δράσης για την ισότητα ευκαιριών μεταξύ των ανδρών και των γυναικών (1996-2000), τη συστηματική ανταλλαγή πληροφοριών και εμπειριών σχετικά με τις ορθές πρακτικές μεταξύ των κρατών μελών και την αξιολόγηση του αντικτύπου των ληφθέντων μέτρων για την επίτευξη καλύτερης ισορροπίας μεταξύ γυναικών και ανδρών στις διαδικασίες λήψης αποφάσεων 72. για το σκοπό αυτό, και στα πλαίσια αυτά, να εντείνει τις προσπάθειές της στους τομείς της πληροφόρησης, της ευαισθητοποίησης, της ενθάρρυνσης της έρευνας και της προώθησης δράσεων για την ισόρροπη συμμετοχή γυναικών και ανδρών στις διαδικασίες λήψης αποφάσεων 73. να υποβάλει έκθεση στο Ευρωπαϊκό Κοινοβούλιο, στο Συμβούλιο και στην Οικονομική και Κοινωνική Επιτροπή, για πρώτη φορά τρία έτη μετά την έκδοση της παρούσας σύστασης και στη συνέχεια κάθε χρόνο, σχετικά με την εφαρμογή της, με βάση τις πληροφορίες που θα της παρέχουν τα κράτη μέλη, τα θεσμικά και άλλα όργανα και οι αποκεντρωμένοι οργανισμοί των Ευρωπαϊκών Κοινοτήτων.Βρυξέλλες, 2 Δεκεμβρίου 1996.Για το ΣυμβούλιοΟ ΠρόεδροςE. FITZGERALD(1) ΕΕ αριθ. C 166 της 10. 6. 1996, σ. 276.(2) ΕΕ αριθ. C 204 της 15. 7. 1996, σ. 21.(3) - Οδηγία 75/117/ΕΟΚ του Συμβουλίου, της 10ης Φεβρουαρίου 1975, περί προσεγγίσεως των νομοθεσιών των κρατών μελών που αφορούν την εφαρμογή της αρχής της ισότητας των αμοιβών μεταξύ εργαζομένων ανδρών και γυναικών (ΕΕ αριθ. L 45 της 19. 2. 1975, σ. 19).- Οδηγία 76/207/ΕΟΚ του Συμβουλίου, της 9ης Φεβρουαρίου 1976, περί εφαρμογής της αρχής ίσης μεταχειρίσεως ανδρών και γυναικών όσον αφορά την πρόσβαση στην απασχόληση, την επαγγελματική εκπαίδευση και προώθηση και τις συνθήκες εργασίας (ΕΕ αριθ. L 39 της 14. 2. 1976, σ. 40).- Οδηγία 79/7/ΕΟΚ του Συμβουλίου, της 19ης Δεκεμβρίου 1978, περί προαιρετικής εφαρμογής της αρχής της ίσης μεταχείρισης μεταξύ ανδρών και γυναικών σε θέματα κοινωνικής ασφαλίσεως (ΕΕ αριθ. L 6 της 10. 1. 1979, σ. 24).- Οδηγία 86/378/ΕΟΚ του Συμβουλίου, της 24ης Ιουλίου 1986, για την εφαρμογή της αρχής της ίσης μεταχείρισης ανδρών και γυναικών στα επαγγελματικά συστήματα κοινωνικής ασφάλισης (ΕΕ αριθ. L 225 της 12. 8. 1986, σ. 40).- Οδηγία 86/613/ΕΟΚ του Συμβουλίου, της 11ης Δεκεμβρίου 1986, σχετικά με την εφαρμογή της αρχής της ίσης μεταχειρίσεως μεταξύ ανδρών και γυναικών που ασκούν ανεξάρτητη δραστηριότητα, συμπεριλαμβανομένης της γεωργικής, καθώς και για την προστασία της μητρότητας (ΕΕ αριθ. L 359 της 19. 12. 1986, σ. 56).- Οδηγία 92/85/ΕΟΚ του Συμβουλίου, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας της ασφάλειας κατά την εργασία των εγκύων, λεχώνων και γαλουχουσών εργαζομένων (ΕΕ αριθ. L 348 της 28. 11. 1992, σ. 1).(4) - Απόφαση 95/593/ΕΚ του Συμβουλίου, της 22ας Δεκεμβρίου 1995, σχετικά με μεσοπρόθεσμο κοινοτικό πρόγραμμα δράσης για την παροχή ίσων ευκαιριών σε άνδρες και γυναίκες (1996-2000) (ΕΕ αριθ. L 335 της 30. 12. 1995, σ. 37).(5) - Σύσταση 84/635/ΕΟΚ του Συμβουλίου, της 13ης Δεκεμβρίου 1984, σχετικά με την προώθηση θετικών δράσεων υπέρ των γυναικών (ΕΕ αριθ. L 331 της 19. 12. 1984, σ. 34).- Σύσταση 92/241/ΕΟΚ του Συμβουλίου, της 31ης Μαρτίου 1992, σχετικά με την φύλαξη των παιδιών (ΕΕ αριθ. L 123 της 8. 5. 1992, σ. 16).(6) - Ψήφισμα του Συμβουλίου, της 12ης Ιουλίου 1982, σχετικά με την προώθηση της ισότητας ευκαιριών για τις γυναίκες (ΕΕ αριθ. C 186 της 21. 7. 1982, σ. 3).- Ψήφισμα του Συμβουλίου, της 7ης Ιουνίου 1984, σχετικά με τις δράσεις για την καταπολέμηση της ανεργίας των γυναικών (ΕΕ αριθ. C 161 της 21. 6. 1984, σ. 4).- Ψήφισμα του Συμβουλίου και των Υπουργών Παιδείας, συνελθόντων στα πλαίσια του Συμβουλίου, της 3ης Ιουνίου 1985, που αφορά πρόγραμμα δράσης για την ισότητα των ευκαιριών των κοριτσιών και των αγοριών στον τομέα της εκπαίδευσης (ΕΕ αριθ. C 166 της 5. 7. 1985, σ. 1).- Δεύτερο ψήφισμα του Συμβουλίου, της 24ης Ιουλίου 1986, σχετικά με την προώθηση της ισότητας ευκαιριών για τις γυναίκες (ΕΕ αριθ. C 203 της 12. 8. 1986, σ. 2).- Ψήφισμα του Συμβουλίου, της 16ης Δεκεμβρίου 1988, σχετικά με την επαγγελματική επανένταξη και την όψιμη επαγγελματική ένταξη των γυναικών (ΕΕ αριθ. C 333 της 28. 12. 1988, σ. 1).- Ψήφισμα του Συμβουλίου, της 29ης Μαΐου 1990, για την προστασία της αξιοπρέπειας των γυναικών και των ανδρών στην εργασία (ΕΕ αριθ. C 157 της 27. 6. 1990, σ. 3).- Ψήφισμα του Συμβουλίου, της 21ης Μαΐου 1991, σχετικά με το τρίτο μεσοπρόθεσμο πρόγραμμα κοινοτικής δράσης για την ισότητα ευκαιριών μεταξύ γυναικών και ανδρών (1991-1995) (ΕΕ αριθ. C 142 της 31. 5. 1991, σ. 1).- Ψήφισμα του Συμβουλίου, της 22ας Ιουνίου 1994, για την προώθηση της ισότητας των ευκαιριών για άνδρες και γυναίκες μέσω των ευρωπαϊκών διαρθρωτικών ταμείων (ΕΕ αριθ. C 231 της 20. 8. 1994, σ. 1).- Ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 6ης Δεκεμβρίου 1994, σχετικά με τη δίκαιη συμμετοχή των γυναικών σε μια στρατηγική οικονομικής ανάπτυξης προσανατολισμένη προς την εντατικοποίηση της απασχόλησης στην Ευρωπαϊκή Ένωση (ΕΕ αριθ. C 368 της 23. 12. 1994, σ. 3).- Ψήφισμα του Συμβουλίου, της 27ης Μαρτίου 1995, σχετικά με την ισόρροπη συμμετοχή γυναικών και ανδρών στη λήψη αποφάσεων (ΕΕ αριθ. C 168 της 4. 7. 1995, σ. 3).- Ψήφισμα του Συμβουλίου και των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου, της 5ης Οκτωβρίου 1995, σχετικά με την εικόνα των ανδρών και των γυναικών στη διαφήμιση και τα μέσα ενημέρωσης (ΕΕ αριθ. C 296 της 10. 11. 1995, σ. 15).(7) ΕΕ αριθ. L 331 της 19. 12. 1984, σ. 34.(8) ΕΕ αριθ. C 203 της 12. 8. 1986, σ. 2.(9) ΕΕ αριθ. C 142 της 31. 5. 1991, σ. 1.(10) ΕΕ αριθ. C 168 της 4. 7. 1995, σ. 3.(11) ΕΕ αριθ. L 335 της 30. 12. 1995, σ. 37.(12) ΕΕ αριθ. C 61 της 28. 2. 1994, σ. 248.


Avis juridique important

|

31984H0221

84/221/ΕΟΚ: Σύσταση του Συμβουλίου της 10ης Απριλίου 1984 περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1975) (τέταρτο ΕΤΑ) για το οικονομικό έτος 1982

Επίσημη Εφημερίδα αριθ. L 104 της 17/04/1984 σ. 0023 - 0023

***** ΣΥΣΤΑΣΗ ΤΟΥ ΣΥΜΒΟΥΛΙΟΥ  της 10ης Απριλίου 1984  περί απαλλαγής της Επιτροπής από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1975) (τέταρτο ΕΤΑ) για το οικονομικό έτος 1982  (84/221/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 206β,  τη σύμβαση ΑΚΕ-ΕΟΚ του Λομέ, που υπεγράφη στις 28 Φεβρουαρίου 1975,  την απόφαση 76/568/ΕΟΚ του Συμβουλίου της 29ης Ιουνίου 1976 περί συνδέσεως των υπερποντίων χωρών και εδαφών με την Ευρωπαϊκή Οικονομική Κοινότητα (1),  την εσωτερική συμφωνία περί της χρηματοδοτήσεως και της διαχειρίσεως των ενισχύσεων της Κοινότητας (2), που υπεγράφη στις 11 Ιουλίου 1975, και ιδίως το άρθρο 31 παράγραφος 3,  τον δημοσιονομικό κανονισμό της 27ης Ιουλίου 1976 για το τέταρτο Ευρωπαϊκό Ταμείο Αναπτύξεως (3), και ιδίως τα άρθρα 64 μέχρι 67,  έχοντας εξετάσει το λογαριασμό διαχειρίσεως και τον ισολογισμό, που αφορούν τις πράξεις διαχειρίσεως του Ευρωπαϊκού Ταμείου Αναπτύξεως (1975), (τέταρτο ΕΤΑ), και που εγκρίθηκαν στις 31 Δεκεμβρίου 1982, καθώς και την έκθεση του Ελεγκτικού Συνεδρίου για το οικονομικό έτος 1982 που συνοδεύεται από τις απαντήσεις της Επιτροπής (4),  Εκτιμώντας:  ότι, δυνάμει του άρθρου 31 της εσωτερικής συμφωνίας, η απαλλαγή από τη ευθύνη για τη διαχείριση του Ευρωπαϊκού Ταμείου Αναπτύξεως (1975), (τέταρτο ΕΤΑ), παρέχεται στην Επιτροπή σύμφωνα με τη διαδικασία του άρθρου 206 της συνθήκης·  ότι οι πράξεις διαχειρίσεως του Ευρωπαϊκού Ταμείου Αναπτύξεως (1975), (τέταρτο ΕΤΑ), εκ μέρους της Επιτροπής, κατά το οικονομικό έτος 1982, ήταν στο σύνολό τους ικανοποιητικές,  ΣΥΝΙΣΤΑ  στο Ευρωπαϊκό Κοινοβούλιο να απαλλάξει την Επιτροπή από την ευθύνη για τις πράξεις διαχειρίσεως του Ευρωπαϊκού Ταμείου Αναπτύξεως (1975), (τέταρτο ΕΤΑ), για το οικονομικό έτος 1982.  Λουξεμβούργο, 10 Απριλίου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 176 της 1. 7. 1976, σ. 8.  (2) ΕΕ αριθ. L 25 της 30. 1. 1976, σ. 168.  (3) ΕΕ αριθ. L 229 της 20. 8. 1976, σ. 9.  (4) ΕΕ αριθ. C 357 της 31. 12. 1983, σσ. 131, 159, 233.


				|

		52014DC0427

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Φινλανδίας για το 2014 και για τη διατύπωση γνώμης του Συμβουλίου σχετικά με το πρόγραμμα σταθερότητας της Φινλανδίας για το 2014 /* COM/2014/0427 final */

			   	Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Φινλανδίας
για το 2014
και για τη
διατύπωση
γνώμης του
Συμβουλίου
σχετικά με το
πρόγραμμα
σταθερότητας
της Φινλανδίας
για το 2014
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2 και
το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον
συντονισμό των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με την
πρόληψη και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της επιτροπής
απασχόλησης,
Έχοντας
υπόψη τη γνώμη
της
οικονομικής
και δημοσιονομικής
επιτροπής,
Έχοντας
υπόψη τη γνώμη
της επιτροπής
κοινωνικής προστασίας,
Έχοντας
υπόψη την
γνώμη της
επιτροπής
οικονομικής
πολιτικής,
Εκτιμώντας
τα ακόλουθα:
(1)
Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Επιτροπής
για τη
δρομολόγηση της
στρατηγικής
«Ευρώπη 2020», μιας
νέας
στρατηγικής για
την ανάπτυξη
και την
απασχόληση, η
οποία, βασιζόμενη
στον μεγαλύτερο
συντονισμό των
οικονομικών
πολιτικών, θα
εστιάζεται
στους
νευραλγικούς
τομείς στους
οποίους απαιτείται
δράση ώστε να
ενισχυθεί το
δυναμικό διατηρήσιμης
ανάπτυξης και
ανταγωνιστικότητας
της Ευρώπης.
(2)
Στις 13
Ιουλίου 2010, το
Συμβούλιο, με
βάση τις
προτάσεις της
Επιτροπής,
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και, στις 21
Οκτωβρίου 2010,
εξέδωσε
απόφαση
σχετικά με τις κατευθυντήριες
γραμμές για
τις πολιτικές
απασχόλησης
των κρατών
μελών, οι
οποίες από
κοινού αποτελούν
τις
«ολοκληρωμένες
κατευθυντήριες
γραμμές». Τα
κράτη μέλη
κλήθηκαν να
λαμβάνουν
υπόψη τις ολοκληρωμένες
κατευθυντήριες
γραμμές στις
οικείες
οικονομικές
πολιτικές και
στις πολιτικές
για την
απασχόληση.
(3)
Στις 29
Ιουνίου 2012, οι
αρχηγοί κρατών
και κυβερνήσεων
ενέκριναν
«Σύμφωνο για
την ανάπτυξη
και την απασχόληση»,
το οποίο
παρέχει ένα
συνεκτικό
πλαίσιο δράσης
σε επίπεδο
κρατών μελών,
ΕΕ και ζώνης
του ευρώ, με την
κινητοποίηση
όλων των
δυνατών
μηχανισμών, μέσων
και πολιτικών.
Έλαβαν απόφαση
σχετικά με τη
δράση που
πρέπει να
αναληφθεί στο
επίπεδο των κρατών
μελών, ιδίως
εκφράζοντας
την απόλυτη
προσήλωσή τους
στην επίτευξη
των στόχων της
στρατηγικής
«Ευρώπη 2020» και
στην εφαρμογή
των ειδικών
ανά χώρα συστάσεων.
(4)
Στις 9
Ιουλίου 2013, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Φινλανδίας
για το 2013 και
διατύπωσε τη
γνώμη του
σχετικά με το
επικαιροποιημένο
πρόγραμμα
σταθερότητας
της Φινλανδίας
για την
περίοδο 2012-2016. Στις
15 Νοεμβρίου 2013,
σύμφωνα με τον
κανονισμό (ΕΕ)
αριθ. 473/2013[5],
η Επιτροπή
υπέβαλε τη
γνώμη της
σχετικά με το
σχέδιο
δημοσιονομικού
προγράμματος
της Φινλανδίας
για το 2014[6].

(5)
Στις 13
Νοεμβρίου 2013, η
Επιτροπή
εξέδωσε την
ετήσια επισκόπηση
της ανάπτυξης[7],
δίνοντας το
εναρκτήριο
λάκτισμα για
το Ευρωπαϊκό
Εξάμηνο του 2014
σχετικά με τον
συντονισμό των
οικονομικών
πολιτικών. Την
ίδια ημέρα,
βάσει του κανονισμού
(ΕΕ) αριθ. 1176/2011, η
Επιτροπή
εξέδωσε την
έκθεση του
μηχανισμού
επαγρύπνησης[8],
στην οποία
προσδιόρισε τη
Φινλανδία ως
ένα από τα
κράτη μέλη τα
οποία θα
έπρεπε να
υποβληθούν σε
εμπεριστατωμένη
επισκόπηση.
(6)
Στις 20
Δεκεμβρίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης. Υπογράμμισε
την ανάγκη να
επιδιωχθεί
διαφοροποιημένη,
φιλική προς
την ανάπτυξη
δημοσιονομική
εξυγίανση, να
αποκατασταθούν
οι κανονικές
συνθήκες
δανειοδότησης
στην
οικονομία, να
προωθηθούν η ανάπτυξη
και η ανταγωνιστικότητα,
να
καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(7)
Στις 5
Μαρτίου 2014, η
Επιτροπή
δημοσίευσε τα
αποτελέσματα
της
εμπεριστατωμένης
επισκόπησης
που διεξήγαγε
για τη
Φινλανδία[9], με βάση
το άρθρο 5 του
κανονισμού (ΕΕ)
αριθ. 1176/2011. Η
ανάλυση της
Επιτροπής
οδηγεί στο
συμπέρασμα ότι
η Φινλανδία
εξακολουθεί να
αντιμετωπίζει
μακροοικονομικές
ανισορροπίες,
οι οποίες
απαιτούν
παρακολούθηση
και δράση σε
επίπεδο
πολιτικής.
Ειδικότερα, οι
χαμηλές
εξαγωγικές
επιδόσεις της
τα τελευταία
χρόνια,
ωθούμενες από
τη βιομηχανική
αναδιάρθρωση,
καθώς και από
παράγοντες
ανταγωνιστικότητας
σχετικούς ή μη
με το κόστος,
χρήζουν
συνεχούς
προσοχής.
(8)
Στις 17
Απριλίου 2014, η
Φινλανδία
υπέβαλε το
εθνικό της
πρόγραμμα
μεταρρυθμίσεων
για το 2014 και το
πρόγραμμα σταθερότητας
του 2014.
Προκειμένου να
ληφθεί υπόψη η
διασύνδεσή
τους, τα
προγράμματα
αυτά
αξιολογήθηκαν
ταυτοχρόνως.
(9)
Στόχος
της
δημοσιονομικής
στρατηγικής
που περιγράφεται
στο πρόγραμμα
σταθερότητας
του 2014 είναι η
επιστροφή στον
μεσοπρόθεσμο
στόχο το 2015, καθώς
και η
διατήρηση του
διαρθρωτικού
ισοζυγίου πάνω
από αυτόν τον
στόχο κατά την
υπόλοιπη
διάρκεια του
προγράμματος
και η
εξισορρόπηση
του προϋπολογισμού
της γενικής
κυβέρνησης από
το 2017 και μετά. Ο μεσοπρόθεσμος
στόχος της
Φινλανδίας για
διαρθρωτικό
έλλειμμα 0,5% του
ΑΕΠ
αντικατοπτρίζει
τις απαιτήσεις
του Συμφώνου
Σταθερότητας
και Ανάπτυξης.
Η Φινλανδία
επέτυχε τον
μεσοπρόθεσμο
στόχο της το 2013
και προβλέπει
να παραμείνει
προσηλωμένη σε
αυτόν το 2014,
συμμορφούμενη
επίσης με το
όριο των
δαπανών. Η Φινλανδία
σκοπεύει να
υπερβεί τον
μεσοπρόθεσμο
στόχο της το 2015
και συνεχίζει
να
συμμορφώνεται
με τον δείκτη
αναφοράς για
τις δαπάνες.
Συνολικά,
τούτο συνάδει
ευρέως με τις
απαιτήσεις του
Συμφώνου Σταθερότητας
και Ανάπτυξης.
Παράλληλα, ο
δείκτης του
ακαθάριστου
χρέους
βρίσκεται σε
ανοδική πορεία
και αναμένεται
να υπερβεί
προσωρινά το 60%
του κατώτατου
ορίου του ΑΕΠ
το 2015, κυρίως
λόγω των
ισχνών μακροοικονομικών
προοπτικών. Το
μακροοικονομικό
σενάριο στο οποίο
στηρίζονται οι
δημοσιονομικές
προβλέψεις του
προγράμματος,
το οποίο δεν
εκπονήθηκε
ανεξάρτητα,
είναι εύλογο,
παρόλο που
είναι κάπως
πιο αισιόδοξο
από ό,τι οι
εαρινές
προβλέψεις της
Επιτροπής για
την οικονομική
ανάπτυξη του 2014
και 2015. Οι εαρινές
προβλέψεις
της·Επιτροπής
του 2014
προβλέπουν
επιδείνωση του
διαρθρωτικού
ισοζυγίου κατά
0,3% του ΑΕΠ το 2014, γεγονός
που προκαλέσει
απόκλιση από
τον μεσοπρόθεσμο
στόχο, και
βελτίωση κατά 0,6%
του ΑΕΠ το 2015, ενώ
ο δείκτης
αναφοράς για
τις δαπάνες
προβλέπεται
ότι θα τηρηθεί
και τα δύο έτη.
Με βάση την
αξιολόγησή του
για το
πρόγραμμα και
τις προβλέψεις
της Επιτροπής,
δυνάμει του
κανονισμού (ΕΚ)
αριθ. 1466/97 του Συμβουλίου,
το Συμβούλιο
θεωρεί ότι η
Φινλανδία αναμένεται
να επιτύχει
τους στόχους
του προγράμματός
της, οι οποίοι
συνάδουν
ευρέως με το
Σύμφωνο Σταθερότητας
και Ανάπτυξης.
(10)
Η
Φινλανδία
βρίσκεται σε
υψηλό κίνδυνο
διατηρησιμότητας
μακροπρόθεσμα,
λόγω του
δημοσιονομικού
αντικτύπου που
θα έχει το
κόστος της
δημογραφικής
γήρανσης. Η
Φινλανδία
αναγνώρισε το
κενό
διατηρησιμότητας
και εκπόνησε
ένα πρόγραμμα
διαρθρωτικής
πολιτικής το 2013
που αποσκοπεί
στη μείωση του
κενού και στην
αναθέρμανση
της ανάπτυξης.
Ένα άλλο
σημαντικό βήμα
είναι ο
καθορισμός ορίων
για τις
δαπάνες της
κεντρικής
κυβέρνησης και
το δημοσιονομικό
σχέδιο της
γενικής
κυβέρνησης για
την περίοδο 2015–2018
του Μαρτίου 2014 το
οποίο
προβλέπει
μέτρα προσαρμογής,
διαρθρωτικές
μεταρρυθμίσεις
και αναπτυξιακές
επενδύσεις. Τα
μέτρα
προσαρμογής
από πλευράς
εσόδων αφορούν
κυρίως
αυξήσεις του
φόρου εισοδήματος
και προϊόντων.
(11)
Η
αποτελεσματικότητα
των δημόσιων
υπηρεσιών δεν
κατόρθωσε να
συντονιστεί με
την εξέλιξη
της παραγωγικότητας
στον ιδιωτικό
τομέα. Η
Φινλανδία προετοιμάζει
διοικητικές
μεταρρυθμίσεις
της διάρθρωσης
της τοπικής
αυτοδιοίκησης
και της υγειονομικής
περίθαλψης και
των κοινωνικών
υπηρεσιών. Η
μεταρρύθμιση
της τοπικής
αυτοδιοίκησης
στηρίζεται σε
εθελοντική
συγχώνευση
δήμων, με την
παροχή
οικονομικών
κινήτρων από
το κράτος. Το
αποτέλεσμα
αυτών των
εθελοντικών
συγχωνεύσεων
είναι ακόμη
αβέβαιο. Οι υπηρεσίες
κοινωνικής
πρόνοιας και
οι υγειονομικές
υπηρεσίες θα
παρέχονται από
πέντε
περιφερειακούς
παρόχους
υπηρεσιών, ενώ
οι δήμοι θα
συνεχίσουν να
συμμετέχουν
στην παροχή
των υπηρεσιών.
Οι λεπτομέρειες
δεν είναι
ακόμη γνωστές
και προγραμματίζεται
να υποβληθεί
νομοθετική
πρόταση το
φθινόπωρο του 2014.
Νέες υποδομές
θα πρέπει να
είναι
λειτουργικές
στις αρχές του
2017. Ο νόμος του
Ιουλίου 2013 για τη
στήριξη της λειτουργικής
ικανότητας
ατόμων
μεγαλύτερης
ηλικίας, ο
οποίος δίνει
έμφαση στην
πρόληψη, την
αποκατάσταση
και την
αυτόνομη
διαβίωση, θα
συμβάλει στη
μείωση των
αναγκών
μέριμνας σε
ιδρύματα και
θα περιορίσει
το μελλοντικό
κόστος της
μακροχρόνιας
φροντίδας.
(12)
Η βασική
πρόκληση της
αγοράς
εργασίας για
τη Φινλανδία
συνεχίζει να
είναι η
μακροπρόθεσμη
προσφορά
εργασίας, στον
βαθμό που ο
αριθμός των
ατόμων που εξέρχονται
από την αγορά
εργασίας είναι
τώρα υψηλότερος
από τον αριθμό
εκείνων που
εισέρχονται. Η
επιμήκυνση της
επαγγελματικής
σταδιοδρομίας
και η βελτίωση
της προσφοράς
εργασίας είναι
αναγκαίες για
την κάλυψη της
ζήτησης
εργασίας στο
μέλλον. Το
κυβερνητικό
πρόγραμμα
διαρθρωτικής
πολιτικής του 2013
περιλαμβάνει
μέτρα για την
παράταση της
επαγγελματικής
σταδιοδρομίας
και τη
βελτίωση της
προσφοράς
εργασίας,
αυξάνοντας
επίσης τα
κίνητρα για
την αποδοχή
θέσεων
εργασίας. Η
Φινλανδία
περιορίζει την
πρόωρη
συνταξιοδότηση,
αλλά υπάρχουν
ακόμη ορισμένες
δυνατότητες
όπως το
καλούμενο
«τούνελ της
ανεργίας», όπου
οι άνεργοι
μεγαλύτερης
ηλικίας μπορούν,
υπό ορισμένες
συνθήκες, να
συνεχίσουν να
λαμβάνουν
επίδομα
ανεργίας μέχρι
τη
συνταξιοδότησή
τους. Ο
νεοεισαχθείς
συντελεστής
του
προσδόκιμου ζωής
και ο τριπλασιασμός
του ποσοστού
συσσώρευσης
του δικαιώματος
φαίνεται να
έχουν
περιορισμένες
επιπτώσεις
στις πρακτικές
συνταξιοδότησης.
Επιπλέον, στον
βαθμό που
αυξάνεται το
προσδόκιμο
ζωής ταχύτερα
από το
προβλεπόμενο
και δεν
παρατείνεται ο
εργασιακός
βίος, υπάρχει ο
κίνδυνος να
μειωθεί η
επάρκεια των
συντάξεων. Η
Φινλανδία
καθόρισε τον
στόχο αύξησης
της πραγματικής
ηλικίας
συνταξιοδότησης
στα 62,4 χρόνια τουλάχιστον
μέχρι το 2025.
Είναι αμφίβολο
κατά πόσον μπορεί
να επιτευχθεί
ο στόχος χωρίς
να ληφθούν νέα
μέτρα όπως η
αύξηση της
νόμιμης
ηλικίας
συνταξιοδότησης
και η ενίσχυση
των
προσπαθειών
για την
προώθηση της
απασχολησιμότητας
εργαζομένων
μεγαλύτερης
ηλικίας. Οι
κοινωνικοί
εταίροι
εργάζονται
ώστε η πρότασή
τους για τη
μεταρρύθμιση
των συντάξεων να
εφαρμοστεί από
τη νέα
κυβέρνηση μετά
τις γενικές
εκλογές την άνοιξη
του 2015 και να
τεθεί σε ισχύ
στις αρχές του
2017. Η Φινλανδία
θέσπισε
σχετικά και
φιλόδοξα μέτρα
για να
αντιμετωπίσει
την ανεργία
των νέων και τη
μακροχρόνια
ανεργία. Η
μόνιμη
βελτίωση
δεξιοτήτων σχετικών
με την
απασχόληση των
στοχοθετημένων
ομάδων και των
προοπτικών
τους στην
αγορά εργασίας
θα απαιτήσει
χρόνο.
(13)
Η
Φινλανδία
έλαβε μέτρα
για τη
βελτίωση του
συνολικού
ανταγωνιστικού
κλίματος και
σημειώθηκε κάποια
πρόοδος στην
εφαρμογή του
προγράμματος
υγιούς
ανταγωνισμού.
Οι αρχές
ανταγωνισμού
και καταναλωτών
συγχωνεύθηκαν
και η νέα δομή
βρίσκεται στα αρχικά
στάδια
εφαρμογής. Ο
νόμος περί
ανταγωνισμού
επιβάλλει τώρα
ένα όριο
δεσπόζουσας
θέσης για τον
τομέα του
λιανικού
εμπορίου
καταναλωτικών
αγαθών, και
δόθηκαν
ειδικές
εξουσίες στη
φινλανδική
αρχή ανταγωνισμού
και
καταναλωτών
ώστε να
παρεμβαίνει,
υπό ορισμένες
συνθήκες, κατά
των
οικονομικών
δραστηριοτήτων
δημόσιων
οργανισμών οι
οποίες
στρεβλώνουν
τον
ανταγωνισμό
στην αγορά. Η
αγορά λιανικής
πώλησης στη
Φινλανδία
είναι
ιδιαίτερα
συγκεντρωτική
και υπάρχουν ορισμένοι
παράγοντες στη
σχετική
νομοθεσία που καθιστούν
ενδεχομένως
τον
ανταγωνισμό
λιγότερο
αποτελεσματικό
και ενισχύουν
τη θέση των δύο
επιχειρήσεων
που κατέχουν
δεσπόζουσα
θέση στην αγορά
λιανικής
πώλησης. Στα
παραδείγματα
συγκαταλέγονται
οι απαιτήσεις
πολεοδομικού
σχεδιασμού που
είναι
ιδιαίτερα αυστηρές
τόσο για τις
μεγάλες
εμπορικές
εγκαταστάσεις
όσο και για τις
μικρές
μονάδες. Ο
κανονισμός
χρήσης γης και
σχεδιασμού
βρίσκεται επί
του παρόντος
στο στάδιο εξέτασης,
γεγονός που
προσφέρει την
ευκαιρία να καταστεί
περισσότερο
υποστηρικτικός
του «υγιούς ανταγωνισμού».
Ο τομέας
λιανικής
πώλησης
συνεχίζει να
είναι ένας από
τους
περισσότερο
ρυθμισμένους
στα κράτη μέλη,
περιλαμβάνοντας
εμπόδια στον
ανταγωνισμό
που δημιουργούνται
από τη ρύθμιση
μεγάλων
καταστημάτων
λιανικής.
(14)
Η
αποκατάσταση
της ανάπτυξης
και της
ανταγωνιστικότητας
αποτελεί
βασική
πρόκληση για
τη φινλανδική
οικονομία. Η
Φινλανδία
βρίσκεται σε
πολύ ισχυρή
θέση στις
κατατάξεις της
παγκόσμιας
ανταγωνιστικότητας,
αλλά έχασε
ωστόσο μερίδια
των εξαγωγικών
αγορών με τον
ταχύτερο ρυθμό
στην ΕΕ το 2007-12. Η
ένταση της
επιχειρηματικής
Ε&Α βρίσκεται
σε καθοδική πορεία
και ο εθνικός
στόχος για
δαπάνες σε Ε&Α
φαίνεται ακόμη
πιο ανέφικτος.
Η
αποτελεσματικότητα
του φινλανδικού
συστήματος
έρευνας και
καινοτομίας στο
να μετατρέπει
τις επενδύσεις
σε Ε&Α σε νέα
καινοτόμα
προϊόντα και
υπηρεσίες
αποτελεί
κρίσιμο ζήτημα.
Επί του
παρόντος δεν
υπάρχουν
επαρκείς επενδύσεις
που να μπορούν
να μετατρέπουν
το δυναμικό σε
σχέση με την
Ε&Α σε νέα
προϊόντα. Ο
περιορισμένος
αριθμός μεγάλων
εξαγωγικών
εταιρειών που
πωλούν μικρό
φάσμα
προϊόντων,
καθώς και η
μικρότερη τάση
για εξαγωγές
των μικρών
φινλανδικών
εταιρειών,
επιβαρύνουν
τις εμπορικές
επιδόσεις και
τις
δυνατότητες ανάπτυξης.
Το εξαγωγικό
δυναμικό θα
μπορούσε να
τονωθεί με την
παροχή
περισσότερο
προσαρμοσμένης
στήριξης για τη
διεθνοποίηση
μικρότερων
εταιρειών. Η
Φινλανδία
άρχισε να
εφαρμόζει
μεταρρυθμίσεις
για να βελτιώσει
την ικανότητα
παραγωγής
καινοτόμων
προϊόντων και
να στηρίξει
την
διαφοροποίηση
του κλάδου,
συμπεριλαμβανομένης
μιας συνολικής
μεταρρύθμισης
των ερευνητικών
ιδρυμάτων και
της
χρηματοδότησης
της έρευνας. Το
πρόγραμμα
διαρθρωτικής
πολιτικής του 2013,
καθώς και τα
όρια δαπανών
και το
δημοσιονομικό
σχέδιο της
κυβέρνησης για
το 2015–2018, του
Μαρτίου 2014, δεν
προβλέπουν
μόνο μέτρα προσαρμογής
και
διαρθρωτικές
μεταρρυθμίσεις
αλλά
περιλαμβάνουν
επίσης
πρωτοβουλίες
για την προώθηση
της ανάπτυξης
και της
καινοτομίας. Η
Φινλανδία θα
μπορούσε
επίσης να
επωφεληθεί από
τη διαφοροποίηση
του
ενεργειακού
εφοδιασμού
της, κυρίως επειδή
στηρίζεται σε
μια μόνο πηγή
φυσικού αερίου.
(15)
Στο
πλαίσιο του
Ευρωπαϊκού
Εξαμήνου, η
Επιτροπή προέβη
σε συνολική
ανάλυση της
οικονομικής
πολιτικής της
Φινλανδίας.
Εξέτασε το
πρόγραμμα
σταθερότητας,
καθώς και το
εθνικό
πρόγραμμα
μεταρρυθμίσεων.
Έλαβε υπόψη
όχι μόνο τη
χρησιμότητά
τους για την
άσκηση διατηρήσιμης
δημοσιονομικής
και
κοινωνικοοικονομικής
πολιτικής στη
Φινλανδία,
αλλά και το
κατά πόσο
συνάδουν με
τους κανόνες
και τις
κατευθύνσεις
της ΕΕ, δεδομένης
της ανάγκης
ενδυνάμωσης
της συνολικής
οικονομικής
διακυβέρνησης
της Ευρωπαϊκής
Ένωσης μέσω
της
συνεκτίμησης
στοιχείων σε
επίπεδο ΕΕ
κατά τη
διαμόρφωση των
μελλοντικών
εθνικών
αποφάσεων. Οι
συστάσεις που
διατυπώνει στο
πλαίσιο του
Ευρωπαϊκού
Εξαμήνου αντικατοπτρίζονται
στις συστάσεις
1 έως 5 κατωτέρω.
(16)
Βάσει της
παρούσας
αξιολόγησης,
το Συμβούλιο
εξέτασε το
πρόγραμμα
σύγκλισης της
Φινλανδίας και
η γνώμη του[10]
αντικατοπτρίζεται
ιδίως στη
σύσταση 1
κατωτέρω.
(17)
Βάσει της
εμπεριστατωμένης
επισκόπησης
της Επιτροπής
και της
παρούσας
αξιολόγησης,
το Συμβούλιο
εξέτασε το
εθνικό
πρόγραμμα
μεταρρυθμίσεων
και το πρόγραμμα
σταθερότητας.
Οι συστάσεις
που απηύθυνε
σύμφωνα με το
άρθρο 6 του
κανονισμού (ΕΕ)
αριθ. 1176/2011 αντικατοπτρίζονται
στις συστάσεις
2, 4 και 5 κατωτέρω.
(18)
Στο
πλαίσιο του
Ευρωπαϊκού
Εξάμηνου η
Επιτροπή διενήργησε
επίσης ανάλυση
της
οικονομικής
πολιτικής της
ζώνης του ευρώ
στο σύνολό της.
Με βάση αυτήν
την ανάλυση, το
Συμβούλιο
εξέδωσε
ειδικές συστάσεις
οι οποίες
απευθύνονται
στα κράτη μέλη
που έχουν νόμισμα
το ευρώ. Η
Φινλανδία θα
πρέπει επίσης
να εξασφαλίσει
την πλήρη και
έγκαιρη
εφαρμογή των
εν λόγω
συστάσεων.
ΣΥΝΙΣΤΑ
στη Φινλανδία
να αναλάβει
δράση κατά την περίοδο
2014-2015 προκειμένου:
1.           Να
ενισχύσει τα
δημοσιονομικά
μέτρα για το 2014
δεδομένης της εμφάνισης
διαφοράς σε
σχέση με τον
μεσοπρόθεσμο στόχο.
Το 2015 και μετά να
τηρήσει τον
μεσοπρόθεσμο
στόχο όπως
έχει
προγραμματιστεί,
να διασφαλίσει
ότι πληρούται
το κριτήριο
του χρέους, και
παράλληλα να
επιδιώξει μια
δημοσιονομική
πολιτική που
ευνοεί την ανάπτυξη.
Να εφαρμόσει
ταχέως τις
μεταρρυθμίσεις
που
καθορίζονται
στο πρόγραμμα
διαρθρωτικής
πολιτικής και
στα όρια των
δαπανών και το
δημοσιονομικό
σχέδιο της
κυβέρνησης για
το 2015–2018
προκειμένου να
μειώσει το
κενό
δημοσιονομικής
διατηρησιμότητας
και να
βελτιώσει τις
συνθήκες για
ανάπτυξη.
2.           Να
εξασφαλίσει
την
αποτελεσματική
εφαρμογή των τρεχουσών
διοικητικών
μεταρρυθμίσεων
που αφορούν
την τοπική
αυτοδιοίκηση
και την
υγειονομική περίθαλψη
και τις
κοινωνικές
υπηρεσίες,
ώστε να αυξήσει
την
αποδοτικότητα από
άποψη κόστους
στην παροχή
δημόσιων
υπηρεσιών.
3.           Να
βελτιώσει τη
χρήση όλων των
δυνατοτήτων
του εργατικού
δυναμικού στην
αγορά
εργασίας,
μεταξύ άλλων,
με τη βελτίωση
του ποσοστού
απασχόλησης
και της
απασχολησιμότητας
εργαζομένων
μεγαλύτερης
ηλικίας, με τον
περιορισμό των
δυνατοτήτων
πρόωρης
συνταξιοδότησης
και την
εναρμόνιση της
νόμιμης
ηλικίας συνταξιοδότησης
με τις αλλαγές
του
προσδόκιμου ζωής.
Να βελτιώσει
τις προοπτικές
της αγοράς
εργασίας για
τους νέους και
τους
μακροχρόνια
ανέργους,
δίνοντας ιδιαίτερη
έμφαση στην
επαγγελματική
εκπαίδευση και
σε στοχευμένα
μέτρα
ενεργοποίησης.
4.           Να
συνεχίσει τις
προσπάθειες
για την τόνωση
του ανταγωνισμού
στις αγορές
προϊόντων και
υπηρεσιών,
ειδικότερα
στον τομέα
λιανικής
πώλησης, με την εφαρμογή
του
προγράμματος για
την προώθηση
του υγιούς
ανταγωνισμού,
συμπεριλαμβανομένων
τροποποιήσεων
του νόμου περί
χρήσης γης και
οικοδομικής
ώστε να τον
καταστήσει περισσότερο
υποστηρικτικό
του υγιούς
ανταγωνισμού.
5.           Να
συνεχίσει να
ενισχύει την
ικανότητα της
Φινλανδίας να
δημιουργεί
καινοτόμα
προϊόντα,
υπηρεσίες και
εταιρείες
υψηλής
ανάπτυξης σε
ένα ταχέως
μεταβαλλόμενο περιβάλλον,
και να
συνεχίσει τη
διαφοροποίηση
της
βιομηχανίας,
ιδίως με την
αύξηση των
κινήτρων για
επενδύσεις στη
Φινλανδία και
με την
περαιτέρω διευκόλυνση
μικρότερων
εταιρειών να
εισέρχονται
στις εξαγωγικές
αγορές. Να
επιταχύνει την
ανάπτυξη της
διασυνοριακής
σύνδεσης
φυσικού αερίου
με την Εσθονία.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.2011,
σ. 25.
[3]               COM(2014) 427 final.
[4]               P7_TA(2014)0128
και P7_TA(2014)0129.
[5]               ΕΕ L 140 της 27.5.2013,
σ.11.
[6]               C(2013) 8012 final
[7]               COM(2013) 800 final.
[8]               COM(2013) 790 final.
[9]               SWD(2014) 89 final.
[10]             Βάσει του
άρθρου 5
παράγραφος 2
του κανονισμού
(ΕΚ) αριθ. 1466/97 του
Συμβουλίου.


Avis juridique important

|

31986K0198

86/198/ΕΚΑΧ: Σύσταση της Επιτροπής της 13ης Μαΐου 1986 σχετικά με την καθιέρωση προνομίου για τις απαιτήσεις λόγω των εισφορών στην παραγωγή άνθρακα και χάλυβα

Επίσημη Εφημερίδα αριθ. L 144 της 29/05/1986 σ. 0040 - 0041 Φινλανδική ειδική έκδοση: Κεφάλαιο 1 τόμος 2 σ. 0067  Σουηδική ειδική έκδοση: Κεφάλαιο 1 τόμος 2 σ. 0067

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 13ης Μαΐου 1986  σχετικά με την καθιέρωση προνομίου για τις απαιτήσεις λόγω των εισφορών στην παραγωγή άνθρακα και χάλυβα  (86/198/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαΐκής Οικονομικής Κοινότητας Άνθρακα και Χάλυβα, και ιδίως τα άρθρα 49 και 50,  Έχοντας ζητήσει τη γνώμη του Συμβουλίου (1),  Έχοντας υπόψη τη γνώμη του Ευρωπαϊκού Κοινοβουλίου (2),  Εκτιμώντας:  ότι η εξουσία επιβολής των εισφορών επί της παραγωγής άνθρακα και χάλυβα και καθορισμού των όρων επιβολής και είσπραξης των εν λόγω εισφορών, που παρέχεται στην Ανώτατη Αρχή από τα άρθρα 49 και 50 της συνθήκης, περιλαμβάνει την εξουσία λήψης όλων των μέτρων που επιτρέπουν να εξασφαλισθεί η είσπραξη των εισφορών, μεταξύ άλλων, και σε περίπτωση αφερρεγγυότητας του φορολογουμένου·  ότι το Δικαστήριο των Ευρωπαϊκών Κοινοτήτων επεσήμανε, με την απόφασή του της 17ης Μαΐου 1983 στην υπόθεση 168/82 (3), τον φορολογικό χαρακτήρα της εξουσίας που αναγνωρίζεται κατ' αυτό τον τρόπο στην Ανώτατη Αρχή, προκειμένου να δοθεί σ' αυτήν η δυνατότητα να εκπληρώσει, στις καλύτερες δυνατές συνθήκες, την αποστολή που της ανατίθεται από τη συνθήκη·  ότι σε όλα τα κράτη μέλη, εκτός της Δανίας, οι φορολογικές απαιτήσεις του δημοσίου διαθέτουν προνόμιο στις διαδικασίες εκτέλεσης όπου υπάρχουν περισσότεροι πιστωτές· ότι για να εξασφαλισθεί η πραγματική είσπραξη των εισφορών, οι οποίες αποτελούν το κύριο έσοδο της ΕΚΑΧ, υπό όρους ισοδύναμους με εκείνους που ισχύουν για τις φορολογικές απαιτήσεις των κρατών μελών, πρέπει να παραχωρηθεί στις απαιτήσεις των εισφορών το ίδιο προνόμιο·  ότι η ύπαρξη, σε ορισμένα κράτη μέλη, πολλών τάξεων φορολογικών προνομίων επιβάλει την επιλογή, μεταξύ των διαφόρων εθνικών φόρων, εκείνου με τον οποίο θα εξομοιωθούν οι εισφορές ΕΚΑΧ· ότι θεωρείται σκόπιμη η αναφορά σε φόρο κοινό για όλα τα κράτη μέλη, ώστε η αναφορά αυτή να έχει την ίδια σημασία σε όλες τις εθνικές νομοθεσίες· ότι ο φόρος επί της προστιθέμενης αξίας πληροί την προϋπόθεση αυτή·  ότι θεωρείται αναγκαίο το προνόμιο των εισφορών ΕΚΑΧ να έχει επαρκή διάρκεια και να είναι ομοιόμορφο στην Κοινότητα, προκειμένου να έχει η τελευταία τη δυνατότητα να ασκεί το προνόμιο αυτό με την ίδια αποτελεσματικότητα σε όλα τα κράτη μέλη·  ότι οι προσαυξήσεις καθυστέρησης που προβλέπονται στο άρθρο 50 παράγραφος 3 της συνθήκης και το άρθρο 6 της απόφασης αριθ. 3152 της Ανώτατης Αρχής (4), όπως τροποποιήθηκε τελευταία από την απόφαση αριθ. 3614/85 ΕΚΑΧ (5), αποτελούν αναπόσπαστο μέρος της φορολογικής απαίτησης της ΕΚΑΧ·  ότι η Κοινότητα πρέπει να έχει τη δυνατότητα να ασκήσει το εν λόγω προνόμιο στις διαδικασίες όπου υπάρχουν περισσότεροι πιστωτές και διεξάγονται ακόμα κατά την ημερομηνία θέσης σε εφαρμογή της παρούσας σύστασης, προκειμένου να εξασφαλισθεί η περισσότερο εκτεταμένη είσπραξη των απαιτήσεων που γεννήθηκαν από την επιβολή των εισφορών στα χρόνια πριν από την θέσπιση της σύστασης· ότι πρέπει, συνεπώς, τα κράτη μέλη να διασφαλίσουν, με κατάλληλες μεταβατικές διατάξεις, τη δέουσα έννομη προστασία των δικαιωμάτων των άλλων δανειστών της επιχείρησης που οφείλει τις εισφορές, ιδίως όσον αφορά τα ένδικα μέσα κατά της κατάταξης των πιστώσεων, που έλαβε χώρα μετά την θέση σε εφαρμογή της παρούσας σύστασης·  ότι, βάσει του άρθρου 50 παράγραφος 2 της συνθήκης, οι όροι επιβολής και είσπραξης των εισφορών καθορίζονται με γενική απόφαση της Ανώτατης Αρχής, η οποία λαμβάνεται κατόπιν διαβουλεύσεως με το Συμβούλιο· ότι, βάσει του άρθρου 14 τελευταίο εδάφιο της συνθήκης, όταν η Ανώτατη Αρχή έχει εξουσία να λάβει απόφαση, μπορεί να περιορισθεί στη διατύπωση σύστασης· ότι το νομικό αυτό μέτρο φαίνεται ως το πλέον κατάλληλο για τη μέθοδο που επιλέχτηκε και η οποία συνίσταται στην επέκταση στις εισφορές ΕΚΑΧ της μεταχείρισης που εφαρμόζεται στην έννομη τάξη κάθε κράτους μέλους για τις φορολογικές του απαιτήσεις,  ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:  Άρθρο 1  Τα κράτη μέλη τα οποία παρέχουν στις φορολογικές απαιτήσεις του δημοσίου το προνόμιο το οποίο καλύπτει ολόκληρη ή μέρος της περιουσίας του υπόχρεου παρέχουν το ίδιο προνόμιο στις απαιτήσεις οι οποίες γεννήθηκαν από την επιβολή των εισφορών που αναφέρονται στα άρθρα 49 και 50 της συνθήκης σε όλες τις περιπτώσεις ύπαρξης περισσότερων πιστωτών όπως προβλέπεται από τις εθνικές τους νομοθεσίες.  Άρθρο 2  Τα κράτη μέλη στα οποία οι φορολογικές απαιτήσεις του δημοσίου διαθέτουν προνόμια, γενικά ή ειδικά, διαφορετικής τάξης ανάλογα με τους διάφορους φόρους, παρέχουν στις απαιτήσεις οι οποίες γεννήθηκαν από την επιβολή των εισφορών ΕΚΑΧ προνόμιο, γενικό ή ειδικό, της ίδιας τάξης με εκείνο που προβλέπει η νομοθεσία καθενός από τα κράτη αυτά στις απαιτήσεις βάσει του φόρου προστιθέμενης αξίας.  Άρθρο 3  Το προνόμιο που αναφέρεται στα άρθρα 1 και 2 εξακολουθεί να υπάρχει όσο χρονικό διάστημα δεν παραγράφονται οι απαιτήσεις βάσει των εισφορών.  Το προνόμιο καλύπτει το ποσό που οφείλεται λόγω εισφοράς, μαζί με τις προσαυξήσεις καθυστέρησης που προβλέπονται στο άρθρο 50 παράγραφος 3 της συνθήκης και το άρθρο της απόφασης αριθ. 3/52 της Ανώτατης Αρχής.  Άρθρο 4  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την παρούσα σύσταση το αργότερο την 1η Ιανουαρίου 1988. Ενημερώνουν αμέσως την Επιτροπή.  Τα κράτη μέλη ορίζουν ότι οι εν λόγω διατάξεις εφαρμόζονται στις διαδικασίες είσπραξης οι οποίες διεξάγονται κατά την ημερομηνία θέσης σε εφαρμογή της παρούσας σύστασης, διασφαλίζοντας, με κατάλληλες μεταβατικές διατάξεις, τη δέουσα έννομη προστασία των δικαιωμάτων των άλλων δανειστών της υπόχρεου επιχείρησης.  Άρθρο 5  Η παρούσα σύσταση απευθύνεται στα κράτη μέλη.  Βρυξέλλες, 13 Μαΐου 1986.  Για την Επιτροπή  Ο Πρόεδρος  Jacques DELORS  (1) ΕΕ αριθ. C 65 της 20. 9. 1986, σ. 5.  (2) ΕΕ αριθ. C 229 της 9. 9. 1985, σ. 10.  (3) Συλλογή ΔΕΚ 1983, σ. 1681.  (4) ΕΕ ΕΚΑΧ αριθ. 1 της 30. 12. 1952, σ. 4.  (5) ΕΕ αριθ. L 344 της 21. 12. 1985, σ. 37.